لیژنەی باڵای روبەڕوبوونەوەی كۆرۆنا چەند بڕیارێكی دەركرد – wazho.net\nلیژنەی باڵای روبەڕوبوونەوەی كۆرۆنا چەند بڕیارێكی دەركرد\nته‌مموز 13, 2020\t88388 جار خوێندراوەتەوە\nلیژنەی باڵای روبەڕوبوونەوەی كۆرۆنا چەند بڕیارێكی نوێی دەركرد، جەختكراوەتەوە لە پابەندبوون بە رێنماییە تەندروستی و خۆپارێزییەكان، قەدەغەی هاتوچۆی نێوان شارەكان و پارێزگاكانیش درێژكرایەوە.\nئەمڕۆ دووشەممە مەسرور بارزانی سەرۆكی حكومەتی هەرێمی كوردستان، لە ڕێگەی ڤیدیۆ كۆنفرانسەوە، سەرپەرشتی كۆبونەوەیەكی لیژنەی باڵای وزاری بۆ روبەڕوبوونەوەی كۆرۆنای كرد، قوباد تاڵەبانی جێگری سەرۆكی حكومەت و ژمارەیەك لە وەزیرە پەیوەندیدارەكان بەشداربوون، دۆخی ئێستای بڵاوبوونەوەی پەتای كۆرۆنا لە هەرێمی كوردستان و هەنگاوەكانی سنورداركردنی ڤایرۆسەكە و كارایی رێكارەكانی خۆپارێزی و پابەندبوون بە رێنماییە تەندروستییەكان هەڵسەنگێنرا.\nلە كۆبوونەوەكەدا چوار بڕیار دران :\nیەكەم : بەردەوامبوونی هەردوو وەزارەتی تەندروستی و ناوخۆ لە دەركردنی ڕێكارەكانی خۆپارێزی و ڕێنمایی تەندروستی پێویست بۆ ڕووبوونەوەی ڤایرۆسی كۆرۆنا و سەپاندنی بە كارهێنانی ماسك و دەستەوانە و تێكەڵاونەبوون لە شوێنە گشتییەكان و وەزارەت و فەرمانگە حكومییەكان و بەداواداچوون بۆ جێبەجێكردنی ئەو بڕیارانەی پێشتر لە ئەنجومەنی وەزیرانەوە دەرچوون و سزادانی سەرپێچیكاران.\nدووەم: بەردەوامبوونی قەدەخەی هاتووچۆ لە نێوان شارەكان و لە نێوان پارێزگاكان لەو كاتانەی كە لە لایەن ژووری ئۆپەراسیۆنی پارێزگاكانەوە ڕاگەیەندراوە و درێژەدان بە داخستنی شوێنە گشتییەكان.\nسێیەم: گەشتە ئاسمانییەكان هەتا 22 ی ئەم مانگە ڕادەگیرێن و دواتر بە هەماهەنگیكردن لە گەڵ حكومەتی فیدرالی بڕیاری پێویستی لە بارەوە دەدرێت بە لە بەرچاوگرتنی ڕێكار و ڕێنماییە تەندروستییەكان.\nچوارەم: وەزارەتی ڕۆشنبیریی و لاوان و فەرمانگەی میدیا و زانیاریی لە چوارچێوەی بڕیار و ڕینماییەكانی وەزارەتی تەندروستی، ڕاسپێردران بۆ بەردەوامبوون و برەودان بە هەڵمەتی هوشیاركردنەوەی هاووڵاتییان بۆ پابەندبوون بە ڕێنماییە تەندروستییەكان و ڕێكارەكانی خۆپارێزی بە هاوكاری و هەماهەنگیی لە گەڵ دەزگاكانی ڕاگەیاندنی هەرێمی كوردستان.\nPrevious دادگا سزاكه‌ى سه‌ر مانچسته‌ر سیتى هه‌ڵوه‌شانده‌وه\nNext پێده‌چێت هه‌فته‌ی داهاتو گه‌شته ئاسمانییه‌كانی عیراق و هه‌رێمی كوردستان ده‌ستپێبكه‌نه‌وه


ژیاننامەی سەرۆك مام جەلال لە ئینسكلۆپیدیــای یەكێتیی نیشتمانیی كوردستاندا – History Of Kurdistan\nHome / ناوداران / ژیاننامەی سەرۆك مام جەلال لە ئینسكلۆپیدیــای یەكێتیی نیشتمانیی كوردستاندا\nژیاننامەی سەرۆك مام جەلال لە ئینسكلۆپیدیــای یەكێتیی نیشتمانیی كوردستاندا\nزريان احمد 2017-10-06\tناوداران لێدوان نووسین ناچالاککراوە لە ژیاننامەی سەرۆك مام جەلال لە ئینسكلۆپیدیــای یەكێتیی نیشتمانیی كوردستاندا 3,482 Views\nژیاننامەی سەرۆك مام جەلال لە ئینسكلۆپیدیــای یەكێتیی نیشتمانیی كوردستاندا \nجەلال تاڵەبانی؛ دامەزرێنەرو سكرتێری گشتیی یەكێتیی نیشتمانیی كوردستان و سەرۆك كۆماری عیراق لە ماوەی 2005 – 2014. ناوی تەواوی جەلال حوسامەددین نوروڵڵا. لەدایكبووی ساڵی 1933ی گوندی كەڵكان لەبناری چیای كۆسرەت. بەڕەچەڵەك دەچێتەوە سەر بنەماڵەی شێخانی تاڵەبانی كە بەرەبابێكی هۆزی گەورەی زەنگنەیە. پاش هەڵبژاردنی باوكی بە مورشیدی تەكیەی تاڵەبانیی كۆیە، خێزانەكەی لەكۆیە نیشتەجێ بوو.\nساڵی 1946 لەتەمەنی 13 ساڵیدا پەیوەندیی بەئەڵقەیەكی رۆشنبیریی پارتی كۆمۆنیستی عیراقەوە كرد كە فاتیح رەسوڵ سەرپەرشتی دەكرد، بەڵام هەمووی چەند مانگێكی نەبرد وازی لەئەڵقەكە هێنا، چونكە رێكخەرەكانی دژی بیروباوەڕی كوردایەتی بوون و باوەڕیان بەوە نەبوو كە كورد نەتەوە پێكدێنێ. دوا بەدوای ئەمە، رووی لەپارتی دیموكراتی كوردستان كردو لەڕێی عومەر مستەفاوە پەیوەندیی بەئەڵقەیەكی رۆشنبیریی پارتییەوە كرد. پەیوەندیی رێكخراوەیی و سیاسیی لەگەڵ پارتیدا، بۆ ساڵی 1947 دەگەڕێتەوە، كاتێك یەكێ لەمامۆستاكانی كە تاهیر سەعیدە، پلەی ئەندامەتیی تەواوی پێ بەخشی. بۆ ساڵی دواتر، دەستی بەخوێندنی ناوەندی كردو لەناوەندیی كۆیە لێپرسراوەتیی خوێندكارە پارتییەكانی كۆیەی گرتە ئەستۆ. لەتەمەنی 15 ساڵیدا سەرپەرشتیی خۆپیشاندانێكی جەماوەریی لەكۆیە لەدژی واژۆكردنی پەیمانی ساڵی 1948ی پۆرتسمۆس كرد. هەر لەو ساڵەدا وەك نوێنەری خوێندكارانی كۆیە بۆ بەشداری كردن لەكۆنگرەی دامەزراندنی یەكێتیی گشتیی خوێندكارانی عیراق هەڵبژێردراو لەو كۆنگرەیە بەئەندامی یەدەك هەڵبژێردرا. بۆ ساڵی دواتر كرا بەئەندامی ناوچەی كۆیە.\nخوێندنی ئامادەیی لەكەركوك تەواو كردو ویستی لەكۆلێجی پزیشكیی زانكۆی بەغدا بخوێنێ، بەڵام داواكەی رەت كرایەوە، چونكە دەزگا ئەمنییەكان بەڵگەی پشتگیرییان پێ نەدا. بۆیە رووی كردە كۆلێجی یاساو لەساڵی خوێندنی 1952- 1953 وەرگیرا.\nساڵی 1953 لەكۆنگرەی سێیەمی پارتی بەئەندامی كۆمیتەی ناوەندی هەڵبژێردرا. دوای ئەوەی كە داوای لێ كرا بكەوێتە گەڕ بۆ دامەزراندنی یەكێتیی قوتابیانی كوردستان، لەمانگی شوباتدا ئەو یەكێتییەی دامەزراندو خۆیشی بوو بەسكرتێرەكەی. ساڵی 1955 لەچوارچێوەی شاندی خوێندكاران و لاوانی عیراق، بەشداریی لەكۆنگرەی لاوانی جیهان لەوارشۆی پایتەختی پۆلۆنیا كردو لەوێ هەڵمەتێكی بۆ ناساندنی مەسەلەی كورد دەست پێكرد. هەڵسوڕانی لەپۆلۆنیا سەرنجی چینییەكانی راكێشا، بۆیە هەر لەوێ بانگهێشتنامەیەكی فەرمییان پێشكەش بەم و ئەندامێكی عەرەبی شاندەكەی عیراق كرد. هەردوو بانگهێشتكراوەكە لەگەڵ ژمارەیەكی زۆری لاوانی بانگهێشتكراوی وڵاتانی جیهان بەشەمەندەفەر بەناو خاكی یەكێتیی سۆڤێتدا بەرەو چین بەڕێ كەوتن.\nلەڕێگا بیری لەوە كردەوە كە رێوشوێنێك بدۆزێتەوە بۆ بینینی سەرۆكی پارتی مەلا مستەفا بارزانی كە ئەوسا لە روسیا پەنابەری سیاسی بوو. لەپەكین نامەیەكی دوورو درێژی بۆ نوسی و لەگەڕانەوەدا بۆ مۆسكۆ، نامەكەی لەگەڵ خۆیدا بردو لەوێ تەواوی كرد. لەمۆسكۆ هەوڵەكانی بۆ دۆزینەوەی بارزانی هیچیان لێ هەڵنەوەری، بەڵام توانی نامەكە رادەستی بێژەرێكی عەرەبی عیراق بكا كە لەرادیۆی عەرەبیی مۆسكۆ كاری دەكرد تاكو بیگەیەنێتە دەستی بارزانی. پاش گەیشتنی نامەكە، هەندێ رێنمایی بارزانیی لەڕێگەی هەڵگری نامەكەوە پێ گەیی و هەروەها ئەدرێسی كەسێكی ئێرانیی نیشتەجێی ئەڵمانیای رۆژئاوای پێ درا تاكو نامەی بۆ بنوسێ و ببێ بەپردێك لەنێوان بارزانی و سەركردایەتیی پارتی لەناوخۆی وڵات.\nپاش گەڕانەوەی، دەزگا ئەمنییەكان هەندێ كێشەیان بۆ دروست كرد، بەڵام نەیانتوانی هیچی لەسەر ساغ بكەنەوە.\nساڵی 1956 پاش بەشداری كردنی لەخۆپیشاندانەكانی دژ بەهێرشی ئیسرائیل و بریتانیاو فەرەنسا بۆ سەر میسر، فەرمانی دەستگیركردنی دەرچوو. هاوكات، لەسۆنگەی زۆریی رۆژانی ئاماده نەبوونی لە زانكۆ و بەگومانی ئەوەی كە ئەندامە لەڕێكخراوی لایەنگرانی ئاشتیی سەر بەپارتی كۆمۆنیسیتی عیراق، خوێندنی لە كۆلێجی ماف لێ قەدەغە كرا.\nساڵی 1957 وەك سكرتێری یەكێتیی قوتابیانی كوردستان، لەچوارچێوەی شاندی عیراق، بانگهێشت كرا بۆ بەشداری كردن لە فیستیڤاڵی لاوان و خوێندكارانی جیهان لەمۆسكۆ. لەوێ بۆ یەكەم جار چاوی بە مەلا مستەفا بارزانی كەوت و چەند كۆبوونەوەیەكی لەگەڵدا سازكرد. ئەو كۆبوونەوانە یەكەم كۆبوونەوەی بارزانی بوون وەك سەرۆكی پارتی، لەگەڵ سەركردایەتیی ناوخۆدا.\nپاش روخانی رژێمی پاشایەتی و راگەیاندنی كۆمار لەعیراق لە 14ی تەموزی 1958، گەڕایەوە بۆ خوێندن لەكۆلێجی ماف و بۆ ساڵی دواتر خوێندنی تەواو كردو وەك پارێزەر ژیانی پیشەیی خۆی دەست پێكرد. بەڵام ژیانی پیشەیی وەك پارێزەر زۆر كورت بوو، چونكە تەنها دوو جار لەژیانیدا پارێزەریی كردوە: یەكێكیان لەساڵی 1960دا كاتێك سكرتێری پارتی برایم ئەحمەد وەك سەرنوسەری رۆژنامەی «خەبات» دەستگیر كراو تاڵەبانی و چەند پارێزەرێكی تر كەوتنە بەرگری كردن لێی و ئەوی تر كاتێك لەدادگا كێشەی ململانێی نێوان كرێكاران و كۆمپانیایەكی گرتە ئەستۆو تێیدا پشتگیریی لەكرێكارەكان كرد.\nپاش گرژبوونی پەیوەندیی نێوان عەبدولكەریم قاسم و پارتی دیموكراتی كوردستان، دەركەوت كە بەغدا هیچ بەرنامەیەكی بۆ چارەسەركردنی مەسەلەی كورد نییە. ساڵی 1961 خێڵەكان یاخیبوونی گەورەیان لەدژی قاسم بۆ رێگرتن لەجێبەجێ كردنی یاسای چاكسازیی كشتوكاڵ ساز كردو قاسم فڕۆكەی جەنگیی ناردە سەریان و دەربەندیخان و دەربەندی بازیانی بۆردومان كرد.\nلەكۆتایی 1961 پارتی هەڵوێستی خۆی لەم بارەیەوە یەكلا كردەوەو بڕیاریدا یاخیبوونە خێڵەكییەكە بكاتە شۆڕشێكی نەتەوەیی. بەكردەوە، پارتی لەساڵی دواتردا خەباتی چەكداری لەدژی حكومەتی قاسم دەست پێكرد. لەو ماوەیەدا تاڵەبانی لەچەمی رێزان چالاكییەكانی خەباتی چەكداری هەڵسوڕاند، سەركردایەتیی هێزی رزگاریی كردو رابەرایەتیی شەڕەكانی شارباژێڕو پێنجوێن و چەمی رێزانی كرد.\nپاش روخانی حكومەتی قاسم و هاتنە سەر كاری بەعسییەكان لەشوباتی 1963دا، خۆی و ساڵح یوسفی وەك نوێنەری پارتی، لەبەغدا كەوتنە وتووێژ لەگەڵ سەركردە تازەكان بۆ گەیشتن بەڕێككەوتنێك بۆ چارەسەركردنی مەسەلەی كورد. هەر ئەو مانگە سەردانی میسری كرد بۆ بەشداری كردن لەئاهەنگەكانی یەكگرتنی میسرو سوریاو لەوێ چاوی بەسەرۆكی میسر جەمال عەبدولناسر كەوت و مەسەلەی داواكردنی ئۆتۆنۆمیی بۆ روون كردەوە. لەمیسرەوە چوو بۆ جەزائیرو لەوێ لەگەڵ شاندی عیراق چاوی بە سەرۆك بن بیللا كەوت و دواتر گەڕایەوە بۆ میسرو دیسان چاوی بەسەرۆك عەبدولناسر كەوت.\nپاش ئەوەی بەغدا لەسەلماندنی ئۆتۆنۆمی بۆ كوردستان پەشیمان بۆوەو لەبری ئۆتۆنۆمی، پرۆژەی فراوانكردنی دەسەڵاتی پارێزگاكانی پێشنیار كرد، ئەندازەی گرژیی نێوان كوردو بەغدا زیادی كرد. لەكاتێكدا كە تاڵەبانی لەلوبنان بوو. بەغدا هەموو ئەندامانی شاندی كوردی گرت و لە 10ی حوزەیراندا هێرشێكی بەربڵاوی كردە سەر كوردستان.\nساڵی 1964 پاش ئاگربڕی نێوان شۆڕش و حكومەتی عەبدولسەلام عارف كە توانیبووی كودەتا بكاو بەعسییەكان لەسەر كار لادا. قەیرانی ناوخۆی پارتی دیموكراتی كوردستان لەنێوان باڵی مەلا مستەفا بارزانی و باڵی مەكتەبی سیاسی بەسەركردایەتیی برایم ئەحمەد دەستی پێكرد. تاڵەبانی پشتگیریی لەباڵی مەكتەبی سیاسیی كرد. پاش ئەوەی كە هێزەكانی بارزانی پەلاماری هێزەكانی مەكتەبی سیاسییان دا لەماوەت، هێزەكانی مەكتەبی سیاسی كشانەوە بۆ ناو ئێران و لەهەمەدان گیرسانەوە. پاش ماوەیەك باڵی مەكتەبی سیاسی گەیشت بەڕێككەوتنێك لەگەڵ مەلا مستەفاداو ئەندامەكانی دەستبەرداری هەموو لێپرسراوەتییەكانیان بوون و وازیان لەهەڵسوڕانی سیاسییان هێنا. بەڵام پاش زیادبوونی گوشار لەسەر باڵی مەكتەبی سیاسی و پەرەسەندنی مەترسیی لەناوبردنی ئەندامەكانی، باڵی مەكتەبی سیاسی لەساڵی 1966دا گەیشت بەڕێككەوتنێك لەگەڵ حكومەتی عیراقدا كە بەهۆیەوە حكومەت ئازادیی هەڵسوڕانی سیاسیی ئاشكرای لەشارەكاندا بەباڵی مەكتەبی سیاسی داو مافی پێكهێنانی هێزی چەكداریشی بۆ سەلماند.\nپاش راگەیاندنی بەیاننامەی 11ی ئازاری 1970 لەلایەن سەرۆكی عیراق ئەحمەد حەسەن بەكرەوە، لەگەڵ چەند كادیرێكی دێرینی باڵی مەكتەبی سیاسیی پارتی دیموكراتی كوردستان رێكخراوێكی چەپی نهێنیی بەناوی كۆمەڵەی ماركسی – لینینیی كوردستانەوە دامەزراند. ساڵی 1971 پاش یەكگرتنەوەی هەردوو باڵە ركابەرەكەی پارتی، بەپێی ئەو رێككەوتنەی لەگەڵ بارزانی كرابوو، خۆی و چەند ئەندامێكی سەركردایەتی هیچ لێپرسراویەتییەكیان وەرنەگرت. ساڵی 1972 كوردستانی بەجێهێشت و لە لوبنان گیرسایەوە. لەو ماوەیەدا پەیوەندییەكانی لەگەڵ فەلەستینییەكاندا پەرە پێدا، بەتایبەتی لەگەڵ بەرەی رزگاریی گەلی فەلەستینی بەسەركردایەتیی جۆرج حەبەش.\nكاتێك شۆڕش لەساڵی 1975دا دوا بەدوای رێككەوتننامەی جەزایری نێوان عیراق و ئێران هەرەسی هێنا، تاڵەبانی وەك ئەندامی مەكتەبی پەیوەندییە عەرەبییەكانی پارتی دیموكراتی كوردستان، لەقاهیرە دەژیا. ئەوەندەش كە لەتوانایدا بوو، هەوڵیدا سەركردایەتیی پارتی بباتە سەر ئەو باوەڕەی كە هێشتا دەرفەت بۆ بەرگری و خۆڕاگرتن هەیەو ئەوەشی كرد بە بەڵگە كە نوێنەرێكی یەكێتیی سۆڤێت ئامادەیی دەربڕیوە بۆ پشتگیری كردنی مەسەلەی كورد بەو مەرجەی كە درێژە بەشۆڕش بدرێ.\nسێ مانگ پاش هەرەس هێنانی شۆڕش لەكوردستان، یەكێتیی نیشتمانیی كوردستانی لەسوریا دامەزراند. لەم سەروبەندەدا لەساڵی 1975دا توانی دوو هەنگاوی گرنگ بۆ سەقامگیركردنی پێگەی یەكێتی بنێ. یەكێكیان، هێنانی كۆمەڵەی رەنجدەرانی كوردستان و بزووتنەوەی سۆشیالیستی كوردستانە بۆ ناو یەكێتی و ئەوی تر بردنی یەكێتییە بۆ ناو كۆڕی نیشتمانیی عیراق كە هاوپەیمانییەكی سیاسیی دژ بەڕژێمی بەعس بوو.\nپاش سازكردنی پێداویستییەكانی دەستپێكردنەوەی خەباتی چەكدار لەكوردستان، لەئابی 1977دا گەڕایەوە بۆ كوردستان، ئەركی رابەرایەتی كردنی شۆڕشی گرتە ئەستۆ. ساڵی 1980 كاتێك عیراق هێرشی كردە سەر ئێران، دژی ئەم سیاسەتە شەڕخوازییەی عیراق وەستاو هەمان ساڵ بەشداری لەپێكهێنانی بەرەی نیشتمانیی نەتەوایەتیی دیموكراتی عیراق كرد كە لە 8 گروپ پێكهاتبوو و ئامانجەكەی روخاندنی رژێمی بەعس بوو.\nساڵی 1984 پرۆسەی وتووێژی لەگەڵ رژێمی بەعس دەست پێكرد، بەڵام پاش بێ ئومێد بوون لەگەیشتن بەڕێككەوتنێكی گونجاو بۆ چارەسەركردنی مەسەلەی كورد، لەناوەڕاستی كانونی دووەمی 1985دا هەڵوەشانەوەی وتووێژی راگەیاند. هەر ئەو ساڵە، دوای ئەوەی كە ئێرانییەكان ئامادەیی ئەوەیان دەربڕی كە هەڵوێستیان بەرامبەر بەیەكێتی راست دەكەنەوەو خوازیاری ئاشتبوونەوەو هاریكارین، بەپیریانەوە چوو و پشتیوانیی لەچاككردنی پەیوەندیی نێوان یەكێتی و ئێران كرد. لەساڵی 1986دا پەیوەندییەكان پەرەیان سەندو گەیشتنە ئاستی هاوپەیمانی لەدژی رژێمی بەعس. لێرە بەدواوە كەوتە كاركردن بۆ یەكخستنەوەی ناو ماڵی كوردو پرۆژەی ئاشتبوونەوەی گشتیی پێشنیار كردو بەم پێیە هەوەڵ جار ئاشتبوونەوەی لەگەڵ حزبی سۆسیالیستی كوردستاندا بە ئەنجام گەیاند، پاشان لەگەڵ پاسۆك و دواتر لەگەڵ حزبی كۆمۆنیستی عیراقدا، لەكۆتاییشدا لەگەڵ پارتی دیموكراتی كوردستاندا لەتاران. ئەم ئاشتبوونەوە گشتییە بووە هەوێنی پێكهێنانی بەرەی كوردستانی كە ساڵی 1988 لەنێوان لایەنە كوردستانییەكان هاتە كایەوە.\nپاش راپەڕینی 1991، سەرۆكایەتیی شاندی بەرەی كوردستانیی كرد لەوتووێژدا لەگەڵ رژێمی بەعس بۆ دۆزینەوەی چارەسەرێكی دیموكراتییانەو دادپەروەرانە بۆ مەسەلەی كورد، بەڵام پاش ئەوەی كە بێ ئومێد بوو لەتوانای رژێمی بەعس بۆ سەلماندنی مافە نەتەوەییەكانی كورد، دژی ئەوە وەستایەوە كە رێككەوتنێكی كرچ و كاڵ و نامسۆگەر لەنێوان كوردو رژێمی بەعسدا واژۆ بكرێ. بەهۆی بوونی دوو بۆچوونی جیاواز سەبارەت بەشێوەی مامەڵەكردن لەگەڵ بەغدادا، بڕیار درا هانا بۆ هەڵبژاردنی پەرلەمان ببرێ.\nلەهەڵبژاردنی ساڵی 1992دا یەكێتیی نیشتمانی و پارتی دیموكرات زۆرینەی دەنگەكانیان بەدەست هێناو دواتر پێكەوە یەكەم كابینەی حكومەتی هەرێمی كوردستانیان پێكهێنا. لەكۆنگرەی لایەنەكانی ئۆپۆزیسیۆن لەسەڵاحەددین، تاڵەبانی رۆڵێكی سەرەكیی لەبەڕێوەچوونی ئەجێندای كۆنگرەكەدا گێڕاو بەشدار بوو لەهاندانی كۆنگرە بۆ پەسندكردنی فیدرالیزم وەك شێوازێكی حوكمڕانی لەعیراقی ئایندەدا. بەپشت بەستن بەم بڕیارەی كۆنگرەكە، پەرلەمانی كوردستان فیدرالیزمی وەك رێوشوێنێك بۆ رێكخستنی پەیوەندیی نێوان ناوەندو هەرێم پەسەند كرد.\nدوا بەدوای هەڵگیرسانی شەڕی ناوخۆ لەكوردستاندا، هەموو هەوڵی خۆی خستە گەڕ بۆ گێڕانەوەی ئاشتی بۆ كوردستان و پشتیوانیی لەهەوڵەكانی ئەمریكاو بریتانیاو فەرەنساو ئێران و توركیا كرد بۆ كۆتایی هێنان بەكێشەكانی نێوان یەكێتی و پارتی. ساڵی 1998 بە سەرپەرشتیی ئەمریكا، رێككەوتننامەی واشنتۆنی لەگەڵ مەسعود بارزانیی سەرۆكی پارتی دیموكراتی كوردستاندا ئیمزا كرد. دوا بەدوای ئەمە هەوڵەكانی چڕكردەوە بۆ یەكخستنەوەی ئیدارە لەكوردستاندا.\nپاش روخانی رژێمی بەعس لەساڵی 2003، بەئەندامی ئەنجومەنی حوكم هەڵبژێردراو لەساڵی 2003دا سەرۆكایەتیی ئەنجومەنی حوكمڕانی كرد. لەنیسانی 2004دا لەلایەن كۆمەڵەی نیشتمانیی عیراقەوە وەك سەرۆكی كۆماری عیراق لەقۆناغی راگوزەردا بۆ ماوەی یەك ساڵ هەڵبژێردرا. لە 22ی نیسانی 2006دا لەلایەن ئەنجومەنی نوێنەرانی عیراقەوە بەسەرۆكی كۆمار بۆ ماوەی چوار ساڵ هەڵبژێردراو بووە یەكەمین سەرۆكی هەڵبژێردراو لەمێژووی عیراقدا.\nساڵی 2007 بۆ رێكخستنەوەی پەیوەندییەكانی نێوان یەكێتیی نیشتیمانیی كوردستان و پارتی دیموكراتی كوردستان، رێككەوتننامەی ستراتیجیی لەگەڵ پارتی دیموكراتی كوردستان واژۆ كرد.\nلەتەموزی 2008دا لەبیست و سێهەمین كۆنگرەی رێكخراوی سۆسیالیست ئینتەرناسیۆنالدا بەجێگری سەرۆكی رێكخراوەكە هەڵبژێردراو لەساڵی 2010دا بۆ دووەم جار لەلایەن ئەنجومەنی نوێنەرانی عیراقەوە بۆ پۆستی سەرۆكی كۆماری عیراق هەڵبژێردرایەوە.\nلە 17ی كانونی یەكەمی 2012دا لە بەغدا نەخۆشی تینی بۆ هێنا و بەپەلە گەیەندرایە نەخۆشخانەی شاریتە لە بەرلینی پایتەختی ئەڵمانیا. لە 19ی تەموزی 2014دا گەڕایەوە بۆ سلێمانی و لە دەباشان گیرسایەوە. لەو ماوەیەدا نەخۆشی رێی پێ نەدا بەشداری لە ژیانی سیاسیدا بكات.\nNext پایز گوڵی شێخ محمود و مەلا مستەفا و کاك ئیدریس و مام جەلالی وەراند\nئایا رۆشنگه‌ری بوو، شۆرِشی فه‌ره‌نسای به‌رپا كرد؟\nبایه‌خ و ڕۆڵی مێژوو و سنبوله مێژووییه‌كان له به‌خشینی شوناسی نه‌ته‌وه‌یی


لیستی هاوبەشی ئیسلامییەکان دەخرێتە بەردەم دەستەیەکی تایبەت |\nHome سەرەکی لیستی هاوبەشی ئیسلامییەکان دەخرێتە بەردەم دەستەیەکی تایبەت\n״یەکگرتوو بزووتنەوەی ئیسلامی لە دژی کۆمەڵ بەکار دەهێنێت״\nئاژانس – ئادار جەزا\nیەکگرتوو و بزووتنەوەی ئیسلامی بەبێ کۆمەڵی ئیسلامی بوونە لیستێک بۆ هەڵبژاردنەکانی داهاتوو، کۆمەڵ ڕەتی دەکاتەوە بەشدار بێت و چوونە پاڵ یەکگرتووی بزووتنەوەش بۆ ״بەدەستهێنانی هەندێ دەستکەوت״ لێک دەدرێتەوە، هاوکات باس لەوەش دەکرێت یەکگرتوو بزووتنەوە بۆ کەمکردنەوەی دەنگەکانی کۆمەڵ بەکار دەهێنێت.\nلایەنە ئیسلامییەکان دوای چەندان کۆبوونەوەی هاوبەش، نەیانتوانی بگەنە ڕێککەوتن بۆ یەکلیستیی هەڵبژاردن یان یەکگرتنی حزبەکانیان، دواجار کۆمەڵی ئیسلامی لەگەڵ گۆڕان و هاوپەیمانی بۆ دیموکراسی و دادپەروەری بوونە یەک لیست بۆ هەڵبژاردنەکانی عێراق و بزووتنەوەی ئیسلامییش ڕۆژی ٢٥ی ئەم مانگە داوای لە لایەنگرەکانی کرد لە هەڵبژاردنەکاندا دەنگ بە یەکگرتوو بدەن.\nعەبدوڵڵا وەرتێ، ئەندامی مەكتەبی سیاسیی بزووتنەوەی ئیسلامیی كوردستان بە ״ئاژانس״ی ڕاگەیاند، هەڵوێستەکە بۆ یەکخستنی هەموو هێز و لایەنە ئیسلامییەکانە و بانگهێشتی هەموو ڕێكخراو و كەسایەتییە ئیسلامییەكان دەكەین، كە بێنە ناو ئەو پڕۆژەیەوە.\nوتیشی: ״ئەم پڕۆژەیە دەخرێتە بەردەم دەستەی باڵای كاری هاوبەشی لایەنە ئیسلامییەكان، كە هەر سێ سەركردەی باڵای حزبە ئیسلامییەكانی تێدایە، لەوێ دوابڕیار لەسەر ئەو پڕۆژەیە دەدرێت و لە داهاتوویەكی نزیكیشدا ئەو دەستەیە كۆ دەبنەوە.״\nبە پێی زانیارییەكانی ״ئاژانس״، لە كۆبوونەوەكەی 25ی ئەم مانگەدا بزووتنەوەی ئیسلامی و یەكگرتووی ئیسلامی بڕیاری كۆتاییان لە بارەی ئەو پڕۆژەیەوە داوە و چاوەڕێی كۆمەڵی ئیسلامی ناكەن، تاوەكو بێتە ناو هاوپەیمانێتییەكەوە، بەڵام وەك دوایین جار لە كۆبوونەوەی دەستەی باڵای كاری هاوبەشی لایەنە ئیسلامییەكان ئەم پڕۆژەیە دەخرێتە سەر مێزی گفتوگۆ و بانگهێشتی كۆمەڵی ئیسلامی دەكرێت، یاخود پێش ئەنجامدانی كۆبوونەوەی ئەو دەستەیە ئاگادار دەكرێتەوە.\nعەبدوڵڵا وەرتێ ڕاشیگەیاند: ״ئەندامانی بزووتنەوەی ئیسلامی لەناو لیستی كاندیدانی هەڵبژێردراو بۆ پەرلەمانی عێراق دەبن، بەڵام وردەكارییەكەی دیاری نەكراوە.״\nکۆمەڵی ئیسلامی لەگەڵ بزووتنەوەی گۆڕان ماوەی دوو مانگە لە حکومەتی هەرێم کشاونەتەوە و ئەو دوو لایەنە لەگەڵ هاوپەیمانی بۆ دیموکراسی و دادپەروەری لیستێکیان بۆ هەڵبژاردنەکانی عێراق پێک هێناوە.\nسۆران سێوكانی، نووسەر و توێژەری بواری ئیسلامی سیاسی، بۆ ״ئاژانس״ی ڕوون کردەوە، پێگەی بزووتنەوەی ئیسلامی هێندە بەهێز نییە، بەڵام كاریگەریی لەسەر كەمكردنەوەی دەنگەكانی كۆمەڵی ئیسلامی دەبێت، چونكە دەنگدەرە ئیسلامییە تەقلیدییەكانیش حەز دەكەن دەنگ بە هاوپەیمانێتییەكی ئیسلامی بدەن.\nوتیشی: ״دەگونجێت یەكگرتووی ئیسلامی بزووتنەوە بەكار بهێنێت، بەڵام ئەمە جۆرێكە لە ڕێكکەوتن، كە بزووتنەوە بەرامبەر هەندێك دەستكەوت دەنگی خۆی بە یەكگرتوو دەبەخشێت، ئەمەش پەیوەندیی بە دینەوە نییە، بەڵكو سیاسەتكردنە و بەرگێكی دینییان پێ بەخشیوە.״\nلایەنە ئیسلامییەکان لە پەرلەمانی کوردستان خاوەنی ١٧ کورسین، یەکگرتوو ١٠، کۆمەڵ ٦ و بزووتنەوەش ١ کورسی.\nقاسم گەڵاڵی، بەرپرسی دەزگای هەڵبژاردنی یەكگرتووی ئیسلامیی كوردستان بۆ ״ئاژانس״ وتی: ״ئەوەی باسی لێ دەكرێت ڕێكکەوتن نییە، بەڵكو بیرۆكە و سەردانكردنە و بژاردەیەكە لە بژاردەكان، كە گفتوگۆی لەسەر دەكەن، لە كۆتاییشدا دەستەی باڵای كاری ئیسلامی بڕیاری كۆتایی لەسەر دەدات.״\nوتیشی: ״دەنگی هیچ لایەن و كەسێك بەكار ناهێنین، بەڵكو دەنگدەر خۆی ئازادە لەوەی دەنگ بە چی لایەنێك دەدات، هیواخوازیشن هەموو لایەنە ئیسلامییەكان پێكەوە هاوپەیمانێتییەك درووست بكەن.״\nهێزە ئیسلامییەکان دەستەیەکی باڵای کاری هاوبەشیان پێک هێناوە تا لەو دەستەیەوە بڕیاری کاری هاوبەش بدەن و سەرکردەی هەر سێ حزبە ئیسلامییەکە سەرۆکایەتیی دەستەکە دەکەن.\nسەلیم كۆیی، ئەندامی ئەنجوومەنی سەركردایەتیی كۆمەڵی ئیسلامیی كوردستان، ئاماژە بەوە دەکات، پێشتر كۆمەڵی ئیسلامی هاوپەیمانێتییەكی لەگەڵ بزووتنەوەی گۆڕان و هاوپەیمانی بۆ دیموكراسی و دادپەروەری ڕاگەیاندوو، بۆیە ئێستا ناكرێت بچنە ناو هاوپەیمانێتییەكی دیكەوە.\nئەو بە ״ئاژانس״ی وت: ״ئاگاداری هیچ بانگهێشتنامەیەک نیم کە یەکگرتوو و بزووتنەوە ناردبێتیان بۆ بەشداری لەو ڕێککەوتنەدا.״\nئه‌میندارى گشتیی وه‌زاره‌تى پێشمه‌رگه: هیچ ڕێککەوتنێکمان لەگەڵ وەزارەتی بەرگریی عێراق نه‌کردووه


لێدوانى به‌رهه‌م ساڵح سه‌باره‌ت به ڕیفراندۆم و سه‌ربه‌خۆیی - RojNews\nلێدوانى به‌رهه‌م ساڵح سه‌باره‌ت به ڕیفراندۆم و سه‌ربه‌خۆیی\nبه‌رهه‌م ساڵح جێگرى دووه‌مى سکرتێرى یه‌کێتى لێدوانێکى نوسراوى له‌سه‌ر ڕیفراندۆم بڵاوکرده‌وه و ڕایگه‌یاند، سته‌مکاریی و له‌ده‌ستدانی متمانه‌ی هاوڵاتی به حوکمڕانی سه‌رچاوه‌ی هه‌ڕه‌شه و مه‌ترسین بۆ سه‌ربه‌خۆیی.\nبه‌رهه‌م ساڵح، که سه‌رۆکى قه‌واره‌ى هاوپه‌یمانى بۆ دیموکراسى و دادپه‌روه‌رى-یه، ئێواره‌ى ئه‌مڕۆ لێدوانێکى نوسراوى له‌سه‌ر ڕیفراندۆم بڵاوکرده‌وه.\nبه‌رهه‌م ساڵح، ده‌ڵێت:"هیچ گومانی تێدا نیه، گه‌لی کوردستان خاوه‌نی مافی دروستکردنی ده‌وڵه‌تی سه‌ربه‌خۆی خۆیه‌تی، بێ دوودڵی ده‌نگی من و هاودیده‌کانمان، له‌گه‌ڵ ده‌نگی زۆرینه‌ی گه‌لی کوردستان، بۆ سه‌ربه‌خۆییه، به‌ڵام ده‌سه‌ڵاتی باش و دادپه‌وه‌ر، حوکمڕانی باش، ئامڕازی به‌جێگه‌یاندنی سه‌ربه‌خۆییه".\nئه‌وه‌ش ده‌ڵێت:"سته‌مکاریی و له‌ده‌ستدانی متمانه‌ی هاوڵاتی به حوکمڕانی سه‌رچاوه‌ی هه‌ڕه‌شه و مه‌ترسین بۆ سه‌ربه‌خۆیی، بێگومان به‌ڵێی ئێمه بۆ سه‌ربه‌خۆیی پێداگریشه له‌سه‌ر حوکمڕانی باش و دادپه‌روه‌ر خزمه‌تگوزاری هاوڵاتیان، پێداگریه له‌سه‌ر یه‌کخستنی هێزی پێشمه‌رگه و دامه‌زراوه‌کانی حوکمڕانی دیموکراتییه".\nله لێدوانه‌که‌دا به‌رهه‌م ساڵح ده‌ڵێت:"بڕواشمان وایه، له‌م ڕوه‌وه بڕیاڕی ژیر و مه‌دروس، دایه‌لۆگ له‌گه‌ل به‌غدا و دراوسێکان و کارکردن له‌سه‌ر کۆمه‌ڵگه‌ی نێوده‌وڵه‌تی پێویسته، بۆئه‌وه‌ی سه‌ربه‌خۆیی کوردستان ببیته مایه‌ی خۆشگوزه‌رانی و ئاشته‌وایی بۆ گه‌لی کوردستان و بۆ ناوچه‌که".\nبه‌رهه‌م ساڵح ده‌ڵێت:"سه‌ربه‌خۆیی ته‌نها بۆ ئه‌م نه‌وه‌یه نیه، گه‌نجانی ئه‌م وڵاته و نه‌وه‌کانی داهاتوو له‌گه‌ڵ ئاکامی بڕیاڕی ئه‌مڕۆمان ده‌ژین، بۆیه ده‌بێت به به‌رپرسیارێتیه‌وه هه‌نگاو بنێین، دایه‌لۆگ و تیگه‌یشتنمان له‌گه‌ڵ گه‌لانی دراوسێ پێویسته بۆ دورخستنه‌وه‌ی کوردستانی ئه‌مڕۆ و ئاینده‌یه له ئاشووب و شه‌ڕ".


تیبینیه‌كی زۆر گرنگ :\nراپه‌ڕین و ئازادی و حكومه‌ت و په‌رله‌مانه په‌ڕ كراوه‌كه‌مان، به‌رهه‌می قوربانی هه‌موو ئه‌وانه‌یه كه بۆ ئه‌م نیشتمانه سوتاون، له ئیسلامیه‌كی ره‌سه‌ن تا كۆمۆنیستێكی ماركسی و چه‌پ، له لیبرالێك تا ناسیۆنالیستێك . با كه‌سی كوردایه‌تیمان پێ نه‌فرۆشێته‌وه !!\nدێمه‌وه سه‌ر وه‌ڵامی پرسیاره‌كه‌مان ، بێ گومان ئه‌وه یه‌كه‌مین جار نیه كه به‌رێز مه‌سرور بارزانی خۆی نمایش بكات و چێوی سارد به دڵی هاوڵاتیانه‌وه بنێت، مه‌گه‌ر سه‌رۆك نازانێت به‌م گوتاره بێ به‌رهه‌مانه‌ی هێنده‌ی تر رقی هاوڵاتیانی هه‌رێم به‌رامبه‌ر حكومه‌ته‌كه‌ی، ئه‌ستور تر ده‌كات !!\nسه‌رده‌مانێك كاربه‌ده‌ستانی هه‌رێم وه‌عدی ئه‌وه‌یان ده‌دا كه هه‌رێم ده‌كه‌نه ( دوبه‌ی)!!! وه‌لێ مخابن !! له‌سایه‌ی سیاسه‌تی چه‌وته‌وه، ئیستا هاوڵاتیانی به‌شمه‌ینه‌تی هه‌رێم خۆزگه به هاوڵاتیانی ( سۆمال) و ( مۆزه‌مبیق) ده‌خوازن !!!\nئه‌گه‌ر پرسیار له به‌ڕێزان مه‌سرور بارزانی و قوباد تاڵه‌بانی بكرێت یان ره‌خنه‌یان لێ بگیرێت سه‌رباری وه‌ڵامی بێ پاساویان – هه‌زاره‌ها مشه‌خۆر و كه‌ڕه‌واڵه ده‌بنه پارێزه‌ر و به‌رگری له شكستی كاك مه‌سرور و كاك قوباد ده‌كه‌ن !!.\nئه‌وه یه‌كه‌مین جار نیه ده‌سه‌ڵاتدارانی ئه‌م هه‌رێمه شكسته‌كانی خۆیان ئه‌ده‌نه پاڵ خه‌ڵكی تر ؛ رۆژێك گه‌مارۆی رژێمی به‌عس، دواتر، حكومه‌تی عێراق به‌تایبه‌ت نوری مالیكی، دواتر شه‌ڕی داعش، هتد.. ماوه‌یه‌كیش وه‌ك خۆڵ له‌چاوی خه‌ڵكردن ، بیدعه‌یه‌كی حوكمڕانی ناته‌ندروستیان داهێنا به ناوی ( پاشه‌كه‌ته‌وه ) كه له قوتوی هیچ عه‌تارێكدا شتی وانیه ؟؟!\nئه‌م پاساوهێنانه‌وه‌یه‌ی ئه‌م براده‌رانه له‌سه‌ری ده‌ڕۆن ، له‌و شكسته ده‌رونی و فێڵه ده‌روونیه‌وه سه‌رچاوه ده‌گرێت ، كه پێی ده‌وترێ ( دانه‌پاڵ – projection) ئه‌م دانه‌پاڵه كاتێ رووده‌دات كه مرۆڤ بۆ ئه‌وه‌ی له ئازار و دڵه‌وڕاوكێ و ره‌خنه رزگاری ببێت، له‌رێگه‌ی ئه‌م میكانیزمه‌وه ره‌فتاره شكستخواردووه‌كانی خۆی ئاوه‌ژوو ده‌كاته‌وه‌و ده‌یانلكێنێت به كه‌سانی تره‌وه‌و ئه‌وان تاوانبار ده‌كات !!. ده‌رونزانان پێیان وایه له ڕێگه‌ی ئه‌م ئاوه‌ژووكردنه‌وه‌وه مرۆڤ والێ ده‌كات كه به‌رچاوی خۆی نه‌بینێ و ئاگاداری هه‌ڵسو كه‌وت و ئاكاری خۆی نه‌بێت . هه‌ر له ڕێی ئه‌م ئاوه‌ژوو كردنه‌وه‌وه مرۆڤ توشی زۆر نه‌خۆشی ده‌روونی ده‌بێت ، وه‌ك ( غیره‌كردن، هه‌ست به زوڵمكردن و حه‌زو ئاره‌زوی ده‌ستدرێژی و پێشێلكردن) .\nكاتی خۆيشي هه‌ریه‌ك له بیرمه‌ندان ( جان جاك رۆسۆ) و( تۆماس هۆبز) و ( جۆن لۆك ) تیۆری ( گرێبه‌ستی كۆمه‌ڵایه‌تی )یان راگه‌یاند كه په‌یوه‌ندی نێوان ده‌سه‌ڵاتی سیاسی و هاوڵاتی دیاری ده‌كات . به‌پێی ئه‌م گریبه‌سته ئه‌رك و مافه‌كانی هه‌ریه‌ك له ده‌سه‌ڵاتی سیاسی و هاوڵاتی و په‌یوه‌ندیه‌كانیان دیاری ده‌كرێت .\nخۆ ئه‌گه‌ر به شه‌رعی ئاسمانیش بێت، به‌رێزان مه‌سرور بارزانی و قوباد تاڵه‌بانی نه‌ك نه‌یان توانیوه له ئاست به‌ڵێنه‌كانی خۆیاندا بن و ساده‌ترین مافی هاوڵاتی ( كه ژیانێكی شكۆمه‌ندانه‌یه) دابینی بكه‌ن، به‌ڵكو به‌هۆی نه‌بوونی ستراتیژیه‌تی روون و پلانی تۆكمه و غیابی ته‌كنۆكراتی له ئایدۆلۆژیای ناوبراوان، ئه‌مه وای كردووه، رۆژ له‌دوای رۆژ قه‌یرانه‌كانی هه‌رێم قوڵتر بببنه‌وه‌و ئه‌و ده‌سته‌واژه‌یه راست ده‌ربچێت كه ده‌ڵێت : ئێمه له هه‌رێمی قه‌یرانه‌كان ده‌ژین نه‌ك له ناو قه‌یراندا بین !!.\nئێمه كارمان به‌سه‌ر ئه‌وكه‌سانه‌وه نیه كه له سیاسه‌ته‌كانی ( فیفتی فیفتی ) و( به‌شبه‌شێنه‌ی سیاسی) سودمه‌ند بوون، به‌ڵام ئێستا له منالێكی ژیكه‌له‌ی به‌ر ده‌رگا و ماڵ، هه‌تا ده‌گاته پیره‌ژنێكی سه‌ربه‌رماڵ له‌وێشه‌وه به‌ره‌و كاك قوباد و كاك مه‌سرور، كۆده‌نگیه‌ك هه‌یه له‌سه‌ر شكستی كابینه‌كه‌یان و چه‌قبه‌ستوویی ئیداره‌كه‌یان، به شێوه‌یه‌ك نازانرێت له كوێوه پینه بكرێت و به‌ر به‌و ئیفلاس و هه‌ره‌سه ئیداری وسیاسیه بگیرێت !! ته‌نانه‌ت ئه‌م براده‌رانه وا لێیان تێكچووه ئه‌وه‌تا رێگری ده‌كه‌ن له هه‌ر هه‌و‌ڵێكی ئاوه‌دانی ، وه‌ك بینیمان له هه‌ندێ له شاره‌كان رێیان نه‌ده‌دا ( نه‌وه‌ی نوێ) هه‌ندێ پرۆژه‌ی خزمه‌تگوزرای ئه‌نجام بدات . یان ئه‌وه‌تا ده‌بینین به‌نیازن كاری رێكخراوه خێرخوازیه‌كان سنوردار بكه‌ن و بیانخه‌نه ژێر كۆنترؤلی خۆیان .\nئێمه‌ومانان نامانه‌وێ و باوه‌ڕمان به ( شه‌خسه‌نه‌كردنی ) بابه‌ته‌كان نیه، رقمان له مه‌سرور بارزانی و قوباد تاله‌بانی نیه له‌به‌ر ئه‌وه‌ی ناویان مه‌سرور و قوباده، به‌ڵكو سه‌ره‌ڕمی تیری ره‌خنه‌مان ئاراسته‌ی ئه‌و سیاسه‌ته شكسخواردووه‌یه كه هه‌رێم به‌ره‌و تونێلێكی تاریك و داخراو ده‌بات له سایه‌ی حوكمڕانی ئه‌م دوو گه‌نجه‌دا، هاوڵاتیانی هه‌رێم شانازییان ده‌كرد كه سه‌رۆكی حكومه‌ته‌كه‌یان و جێگره‌كه‌ی نموونه‌ی (ئیمانۆیل ماكرۆن )ی سه‌رۆكی فه‌ره‌نسا و (جاستن ترۆدۆ) سه‌رۆك وه‌زیرانی كه‌نه‌دا بوونایه له غه‌مخۆری و حكومه‌تداریدا !! .\nبۆیه له ده‌سته‌وسانی و لاوازی وه‌ها حكومه‌تدارییه‌ك مافی هاوڵاتیانه سكاڵا تۆمار بكه‌ن و ئێمه‌ش له‌م نوسینه‌دا وه‌ك ( ئه‌زعه‌فولئیمان) مافی خۆمانه بپرسین :\nئه‌رێ كاتی ئه‌وه نه‌هاتووه ( بارزانی ) و ( تاڵه‌بانی) ده‌ستله‌كاربكێشنه‌وه ؟! .\nپرۆژه‌ی (زه‌لیلۆكراسی) و (به‌كه‌ربوون/ به‌كه‌ركردن)\nهه‌ڵه‌بجه له میدیای چه‌واشه‌كاریدا\nزانكۆ له ده‌سه‌ڵاتێكی (ته‌كه‌تولاتی)، به‌ره‌و ده‌زگایه‌كی ته‌كنۆكراتی\nخۆزگه ئه‌م په‌یامه ده‌گه‌یشته وه‌زیری خوێندنی باڵا !!\nئه‌نفال ... پۆست ئه‌نفال


داوا دەكرێت نرخەكان یەكبخرێن نرخی بەنزین لە پارێزگای دهۆك كەمدەكرێتەوە – تۆڕی میدیایی خەڵک\nنرخی بەنزین لە پارێزگای دهۆك كەمدەكرێتەوە، پەرلەمانتارێكیش دەڵیت، كەمكردنەوەی نرخەكان لە ئەنجامی كێبڕكێی نێوان كۆمپانیا بازرگانییەكان بووە.\nسیپان ئامێدی پەرلەمانتاری كوردستان لە لێدوانێكی تایبەت بە (خەڵك) رایگەیاند:” دوای گلەیی و گازندەی زۆری دانیشتوان لە گرانی نرخی بەنزین، ئەمڕۆ بڕیاردرا، نرخی لیترێك بەنزینی نۆرماڵ بۆ 670 دینار كەمبكرێتەوە”، هۆكاری ئەو هەنگاوەش بۆ كێبڕكێی نێوان كۆمپانیا بازرگانییەكان دەگەڕێتەوە”.\nبە وتەی سیپان ئامێدی، پەرلەمانتاری نەوەی نوێ:”ئەو بڕیارە لە دوای ناڕەزایی زۆری دانیشتوانی پارێزگای دهۆكەوە بوو، بەو هۆیەی نرخی ماددەی بەنزین لە دهۆك، بەراورد بە پارێزگاكانی تر زۆر بەرز بوو، بۆیە داواكاكرا لانی كەم نرخی بەنزین هاوشێوەی پارێزگاكانی تری هەرێمی لێبكرێت”.\nسیپان ئامێدی، بە پێویستی دەزانێت “جیاوازیی لەنێوان نرخەكانی سوتەمەنیدا نەبێت لە پارێزگاكانی هەرێم، تا هاوڵاتیان هەست بە یەكسانی و دادپەروەریی بكەن، نەك لە پارێزگایەكەوە بۆ پارێزگایەكی تر جیاوازی لە نرخەكاندا هەبێت”، داواشی كرد نرخی بەنزین هاوشێوەی پارێزگاكانی عیراقی لێبكرێت كە بۆ هەر لیترێك 450 دینارە.\nپارێزگای دهۆكنرخی بەنزینهەرێمی كوردستان


یەكگرتوو: ئەوەی هەیە ئەنجامی خیانەتە نەك هەڵبژاردن\nبەرپرسێكی یەكگرتووی ئیسلامیی كوردستان ڕای دەگەیەنێت، ئەوان بە زیادكردنی كورسییەكانیان ڕازی نابن و دەبێت هاووڵاتییان لەوە تێبگەیەنن كە ئەوەی هەیە ئەنجامی خیانەتە نەك ئەنجامی هەڵبژاردنی ئەنجوومەنی نوێنەرانی عێراق.\nئەمڕۆ پێنجشەم 17ی ئایار/ مایۆ، حاجی كاروان سەرۆكی لیستی یەكگرتووی ئیسلامی لە هەڵبژاردنی ئەنجوومەنی نوێنەرانی عێراق و پەرلەمانتاری كوردستان بۆ "وشە"ی گوتی، هەموو پێشنیازێك لەبارەی زیادكردنی كورسییەكانی یەكگرتوو و ڕێككەوتن ڕەت دەكەینەوە تا دەنگی ڕاستەقینەی حزبەكان نەگەڕێنینەوە.\nزیاتر گوتی، ئەو ئەنجامەی كە ئێستە هەیە پێویستە هاووڵاتییان تێبگەیەنین كە ئەوە ئەنجامی خیانەتی 16ی ئۆكتۆبەرە نەك ئەنجامی هەڵبژاردنی ئەنجوومەنی نوێنەرانی عێراق.\nحاجی كاروان لە بەشێكی تری قسەكانیدا ئاماژەی بەوە كرد كە لای یەكگرتوو كێشە كورسی نییە، بەڵام دزینی دەنگ و ساختەكاری دەبێت بنبڕ بكرێت.\nڕۆژی شەموو 12ی ئایار/ مایۆ، هەڵبژاردنی ئەنجوومەنی نوێنەرانی عێراق بەڕێوە چوو، لایەنە سیاسییەكان لە هەرێمی كوردستان جگە لە یەكێتی لە ئەنجامەكەی ناڕازین، شەش لایەن بە بەڵگەوە ئەوە دەڵێن كە یەكێتی ساختەكاری لە هەڵبژاردندا كردووە و داوای دووبارەكردنەوەی پرۆسەی هەڵبژاردن دەكەن.


سیروان عەبدول : تۆزێک ئاڵۆزتر لە پڕۆپاگەندەی سیاسیی . – WTARIKURD\nبزوتنەوەی گۆڕان کارێکی عاقڵانە دەکات کاتێک لە بانگەشەی هەڵبژاردنی خۆیدا و لە ڕێتۆریکی سیاسیی خۆیدا ، خەسڵەتی بنەماڵەیی پارتی دیموکراتی کوردستان زۆر زەق دەکاتەوە و ، هەوڵدەدات ئەو خانەوادەچێتیی و ئەو مەحسوبییەتەی کە لەناو پارتییدا هەیە وەک نیشانەی کۆنەخوازیی و وەک نیشانەی نیازخراپیی ئەو پارتە بۆ قۆرخکردنی دەسەڵات لە هەرێمی کوردستاندا پیشان بدات . ئەم هەوڵەی بزوتنەوەی گۆڕان بۆ کورتکردنەوەی ناکۆکیی و کێشمەکێشەکان بۆ هاوکێشەیەکی ئاوا سادە ، کارێکی زیرەکانە و لێزانانەیە ، چونکە لە هەموو بانگەشەیەکی هەڵبژاردندا ئەوە باوە کە حیزبەکان هەوڵدەدەن فۆکەس و تەرکیزی دەنگدەر ببەنە سەر سیاسەت و خەسڵەتە خراپەکانی تەرەفە ڕکابەرەکانی خۆیان و، لەڕێگەی عەرزکردنێکی یەکئاراستە و سادەکراوەی دۆزە ئاڵۆزەکانەوە، دڵی ئەو ژمارە زۆرەی دەنگدەران ببەنەوە کە بە دڵ قەناعەت دێنن و بە مێشک توانای لێکدانەوەی قوڵی ناکۆکییە سیاسییەکانیان نییە . ئەم جۆرە لە قسەکردنە یەکئاراستیە لە زمانی سیاسییدا پێی دەوترێت پرۆپاگەندەی سیاسیی .\n«ڕکابەریی نێوان بەها جیاوازەکان – ڕکابەریی نێوان گروپە جیاوازەکان»\nبۆیە ئەوەی بزوتنەوەی گۆڕان لەم ڕووەوە لە هەڵمەتی هەڵبژاردن و لە تەبلیغی ڕۆژانەی خۆیدا دەیکات کارێکی ئاساییە. ئەوەی کە ئاسایی نییە ئەوەیە کە کەسانی ئەکادیمیست بێن و سەنگی ئەکادیمیی خۆیان بخەنە پشت ئەو عەرزکردنە سادەکراوە و یەکئاراستەیەی کە حیزب بۆ ستراکتۆری ناکۆکییە سیاسییەکان و بۆ دۆزی دیموکراتییەت لە هەرێمی کوردستاندا دەیکات و، بێن دیموکراتییبوون و نادیموکراتییبوونی هێزە جیاوازەکان لەسەر ئەو بنەمایە دەستنیشان بکەن کە ئایا کامیان دژ بە دەسەڵاتدارێتیی ئەو بنەماڵەیەن و کامیان لەگەڵین. بۆ نموونە، ئەوە چی لێکدانەوەیەکە دوو ئەکادیمیست ڕەخنەیان لە بنەماڵەی بارزانیی لەسەر کۆنەخوازیی و لەسەر دژەدیموکراتییەتی ئەو بنەماڵەیە بێت، کەچی بۆ وەستانەوە لەبەرامبەر کۆنەخوازیی و دژەدیموکراتییەتی ئەو بنەماڵەیەدا، یەکێک لە پێشنیارەکانیان ئەوە بێت کە گرنگ ئەوەیە خەڵک دەنگ بە پارتیی نەدەن ئیتر گرفت نییە تەنانەت ئەگەر دەنگ بەو سەلەفییە-جیهادییانەش بدەن کە لەناو کۆمەڵی ئیسلامییدا شەڕ بۆ بەکوفرپیشاندانی سیستەمی دیموکراتیی و بۆ ڕێگرتن لە دەرکەوتنی ژنانی کورد لە تەلەفزیۆنەکانەوە دەکەن؟ لایەنگریی لە دەنگدانی خەڵکی کوردستان بە سەلەفییەکان لەپێناو وەستانەوە لەبەرامبەر کۆنەخوازیی و دژەدیموکراتییەتی پارتی دیموکراتی کوردستان و بنەماڵەی بارزانییدا، قسەیەکی ناکۆنسیستێنتە کە زۆر ڕەوایە وەک پڕۆپاگەندەی سیاسیی پۆلێن بکرێت نەک وەک شیکردنەوەیەکی جیددی و زانستیی. قسەیەکە کە ئاشکرا دیارە خاوەنەکەی بە پلەی سەرەکیی بەدوای بەهێزکردنی بەهاکانی پێشکەوتنخوازیی و لیبراڵییەت و مافی مرۆڤ و بەدوای بەهێزکردنی پایەکانی دیموکراتییەتی لیبراڵەوە نییە لە هەرێمی کوردستاندا، بەڵکو بە پلەی یەکەم لە خەمی لاوازکردنی هێزێکی دیارییکراودایە .\nئەوە قورس نییە ببینین کە پارتی دیموکراتی کوردستان هێزێکی تەواو سەرکوتگەر و دژەدیموکراتییە کە ئامادەیە لەپێناو هێشتنەوەی دەسەڵاتدارێتیی خۆیدا، هەر لە نیپۆتیزم و خزمچێتییەوە بگرە تا دەستبردن بۆ تەسفییەی جەسەدیی نەیارانی خۆی، هەموو ئامرازێک بەکار بێنێت. بەڵام لەگەڵ ئەوەشدا دەبێت تەواو بەئاگا بین لەئاست ئەو لێکدانەوانەدا کە هەوڵ دەدەن دۆزی دیموکراتییەت و بەختی گەشەی مافە مەدەنیی و سیاسییەکان لە هەرێمی کوردستاندا کورت بکەنەوە بۆ هاوکێشەیەکی سادەی خاوەن دوو جەمسەری ”خێر و شەڕ”، کە لەبەری شەڕەکەی «سوڵتانیزمی سیاسیی» بنەماڵەی بارزانیی دادەنێن و، لە بەری خێرەکەی هەموو ئەو هێزە چەپ و ڕاست و کۆنسەرڤاتیڤ و لیبراڵ و پرۆدیمۆکراتیی و دژەدیموکراتییە دادەنێن کە دەسەڵاتدارێتیی بنەماڵەیان پێ قبوڵ نییە، لەناویاندا هێزگەلێک کە هەندێک لە ئەندامانی سەرکردایەتییان شانازیی بە دژەدیموکراتییەتی خۆیانەوە دەکەن و دەرفەت لە دەست نادەن کاتێک ڕۆژنامەنووسان پەیوەندییان پێوە دەکەن و دوژمنایەتیی خۆیانیان بۆ دیموکراتییەت پێ دەکەن مانشێت. قسەکردن لەسەر ئەم هێزانە وەک ئەندامانێکی ناو بەرەی خێر لەبەر ئەوەی لەبەرەی دژ بە پارتییدان، گۆڕینی پێناسەی پرۆسەی دیموکراتییە. گۆڕینێتی لەوەوەی کە «شەڕ و کێشمەکێشی نێوان بەها جیاوازەکان» بێت، بۆ «شەڕ و کێشمەکێشی نێوان گروپ و بەرە جیاوازەکانی ناو نوخبەی سیاسیی» .\n«ئیمکانی کۆکردنەوەی دژەبنەماڵەیی و دژەدیموکراتییەت»\nئەوەی کە بڵێیت لێسەندنەوەی دەسەڵات لە «بنەماڵەی سوڵتان» ئەو هەنگاوە هەنوکەییە بەنرخەیە کە وڵات دەخاتە سەر سکەی ڕۆێشتن بەرەو دیموکراتییەت و بەرەو زامنبوونی ئازادیی دەربڕین و ئازادییە مەدەنییەکانی تر و، هەوڵ بدەیت وای پیشان بدەیت کە لەم پێناوەدا گرفت نییە نفوزی ئیسلامی سیاسیی لەناو پەرلەمانی کوردستان و لەناو کۆمەڵگای کوردییدا زیاد بکات، قسەیەکی وا دیماگۆجییەتێک و تەفرەدانێکی ڕووتە کە بۆ من سەرسوڕهێنەر نییە سیاسەتمەدارێکی پۆپۆلیستی وەک نەوشیروان موستەفا پێداگریی لەسەر بکات، بەڵام تێناگەم و پێم سەیرە چۆن کەسانێکی ئەکادیمیست ئامادەن لێکدانەوەیەکی وا ڕوکەشانە بکەن بە ماڵ بەسەر خۆیانەوە و چۆنە هیچ باکیان بە ئیعتیبار و کرێدیتی قسەی خۆیان نییە لای خوێنەرانی خۆیان. من تێناگەم ئەو ڕۆشنبیرانە پێیانوایە بەمە چی مەسئولییەتێکیان پیشان داوە لەئاست ئەو ژنانەی کوردستاندا کە لەناو ماڵەکاندا ڕۆژ نییە لێ نەدرێن و نوێنەرە ئیسلامیستەکانی گەلیش لەناو پەرلەماندا ڕۆژ نییە پێداگریی لەسەر گرنگیی ”تەئدیب” و گرنگیی پوچەڵکردنەوەی یاسای توندوتیژیی خێزان نەکەن؟ یان پێیانوایە چی مەسئولییەتێکان پیشان داوە لە ئاست دۆزی ئازادیی ڕادەربڕین و ئازادیی باوەڕ لە کوردستاندا لەکاتێکدا کە تەنانەت لە سیناریۆی زنجیرە تەلەفزیۆنییەکانیشدا قەدەغەکراوە کەسێک ڕایەکی نێگەتیڤی لەسەر مەلای مزگەوتەکان هەبێت، کەچی ئیسلامییەکان لە پەرلەماندا خەبات بۆ ئەوە دەکەن کە هەر هاوڵاتییەک لێی دەرکەوت باوەڕی بە ئاینەکەی ئەوان نییە، زوو بە زوو ببرێتە بەر دادگا و سزا بدرێت؟\nئەو ڕۆشنبیر و ئەکادیمیستانەی حەماسەت بۆ حیزبایەتیی ملی پێ ناون بە پرۆپاگەندەی سیاسییەوە ئەوە دەبینن کە ئەو گۆڕانگارییەی شۆڕشی ئێران لەو وڵاتەدا خستییەوە ڕێک ئەم جۆرە گۆڕانکارییە بوو کە ئەوان ئێستا وەک ڕێگەی کەوتنەوەی دونیایەکی باشتر پیشانی دەدەن. ئەوەی لە ساڵی ١٩٧٩ لە ئێران کرا نەهێشتنی حوکمی بنەماڵە بوو لە وڵاتدا. ئەوکات زۆرێک وا بیریان دەکردەوە کە ئەوە گرنگ نییە کە سەرکوتگەریی بنەماڵەی پەهلەویی نفوز و شەرعییەتێکی زۆری بۆ کۆنەخوازە ئیسلامییەکان پەیدا کردبوو. بۆ ئەوان گرنگیی لابردنی حوکمی بنەماڵە نەیدەهێشت ئەوە ببینن کە ئەو ئۆپۆزیسیۆنە کۆنەخوازەی ئاخوندەکانی قوم نوێنەرایەتییان دەکرد و وەک ئۆپۆزیسیۆنی دژە بنەماڵە لای خەڵک شەرعییەتیان وەرگرتبوو، شەڕکەری چی بەهاگەلێکی دژەدیموکراتیی و دژە مافی مرۆڤ بوون. ئێستا پاش زیاتر لە سی ساڵ لە لابردنی حوکمی بنەماڵە لە ئێران، کەسێک نییە ڕای وابێت ئەو وڵاتە بەدەست ئیسلامیزمی دژەبنەماڵەوە دۆخی دیموکراسییەت و مافەکانی مرۆڤ تیایدا بەرەو باشتر چووە .\n«نەبوونی نیپۆتیزم بەڵگەی دیموکراتییبوونی هێزێک نییە»\nنموونەی ئێران پیشانمان دەدات کە دروست نییە تەنها ئەوە بکەینە پێوانە بۆ دیارییکردنی ماهییەتی دیموکراتییبوون یان دژەدیموکراتییبوونی هێزەکان کە ئایا کامیان خانەوادەچێتیی دەکەن و کامیان نایکەن. نیپۆتیزم تەنها ستراتیجییەتێکە لەناو چەندین جۆری ستراتیجییەت بۆ ڕاگرتنی دەسەڵاتدارێتیی یان کارکردی سیاسیی. بۆیە دەستنەبردنی هێزێک بۆ ستراتیجییەتێک هیچ لەسەر ناسنامەی دیموکراتیی ئەو ناڵێت. سەیری ڕێکخراوی ئەلقاعیدە یەکێکە لە ڕێکخراوە هەرە هەمەڕەنگەکانی جیهان کە هیچ خانەوادەچێتیی و ”هاوخوێنیی” مومارەسە ناکات، بەڵام لەهەمانکاتدا یەکێکە لە دوژمنە هەرە سەرسەختەکانی دەوڵەتی مەدەنیی و دیموکراتییەت و مافە مەدەنییەکانی مرۆڤ. بۆیە سادەکردنەوەیەکی کوشندە و لێکدانەوەیەکی هەڵخەڵەتێنەرانەیە هەوڵ بدەیت خوێندنەوەیەکی ڕەش و سپییانەی دووبەرەیی بۆ سیاسەت لە هەرێمی کوردستاندا بکەیت و بڵێیت بەهێزبوونی هێزەکانی ناو بەرەی دەسەڵاتدار کە خەریکی خانەوادەچێتیین هەڕەشەی گەورەیە بۆ سەر پرۆسەی دیموکراتیی، بەڵام بەهێزبوونی هێزەکانی ناو بەرەی ئۆپۆزیسیۆن ئەو خەتەرە گەورەیەی نابێت بۆ سەر ئەو پرۆسەیە وەک ئەوەی کە هێزەکانی ناو دەسەڵات هەیانە. دروست نییە نەبوونی نیپۆتیزم و خانەوادەچێتیی لەناو هێزەکانی ئۆپۆزیسیۆندا و ناڕەزایەتییان بە حوکمداریی پارتیی و یەکێتیی وەک بەڵگە و وەک گارانتی ئەوە بەکار بێنین کە لە حوکمدا دەست بۆ خانەوادەچێتیی یان بۆ وەسیلەی زۆر خەتەرناکتر لە خانەوادەچێتیی نابەن بۆ خۆفەرزکردن بەسەر خەڵکدا. بیرمان نەچێت لە وڵاتی یەمەن دژایەتییکردنی سیاسەتی بنەماڵەچێتیی عەلی عەبدوڵڵا ساڵح و ئەم بیرکردنەوە دوو بەرەییە بوو کە شەرعییەتێکی وا گەورەی بۆ ئیسلامی سیاسیی پەیدا کرد کە ئەو وڵاتە ئێستا بووەتە گەورەترین و خەتەرناکترین بنکە لە هەموو جیهاندا بۆ چەکدارەکانی ڕێکخراوی ئەلقاعیدە .\n«نیپۆتیزم بە تەنها ئاکاری کۆنسەرڤاتیڤەکان نییە»\nهەر لەم سیاقەدا گرنگە ئاگاداری ئەو هەوڵە یان ئەو هەڵەیە بین کە دەیەوێت خانەوادەچێتیی بنەماڵەی بارزانیی و پێدانی پۆستی گرنگی حکومیی و حیزبیی بە کەسوکاری خۆیان وەک ئاکامێکی کۆنسەرڤاتیڤییەت و عەقڵی خێڵەکیی ئەو بنەماڵەیە لێک بداتەوە. بەڵێ پارتیی حیزبێکی کۆنسەرڤاتیڤە و زۆرێک لە سەرکردەکانی خاوەن کولتوری خێڵەکیین، بەڵام دروست نابێت ئەو خانەوادەچێتییەی لە دابەشکردنی پۆستی حیزبیی و حکومییدا مومارەسەی دەکات وەک ئاکامی کۆنەخوازییەکەی لێک بدرێتەوە چونکە خانەوادەچێتیی ستراتیجییەتێکە بۆ ڕاگرتنی دەسەڵاتدارێتیی کە هەم حیزب و دەسەڵاتداری لیبراڵ و هەم حیزب و دەسەڵاتداری کۆنسەرڤاتیڤیش دەستی بۆ دەبەن. بنەماڵەی ئەلبوناسر و تکریتییەکان لە عێراقی سەددام حسێن و، عەلەوییەکان لای ئەسەدەکانی سوریا و، بگرە سیاسەتکردنی خانەوادەیی بنەماڵەی بۆش و بنەماڵەی کەنەدیی لە ئەمریکا دەکرێت چەند نموونەیەکی سەلمێنەری ئەم ڕاستییە بن .\nبینینی ئەم ڕاستییە گرنگە بۆ ئەوەی نادروستیی ئەو لێکدانەوەیە ببینین کە دەیەوێت لەڕێگەی ناونانی ئەو نیپۆتیزمەی ناو پارتیی بە ”سوڵتانیزم” ئەو دڵنیاییە ناڕاستە بە خەڵک بدات کە بڵێت ترستان نەبێت، هێزە ئۆپۆزیسۆنەکانی هەرێمی کوردستان گەر لە دەسەڵاتدا بن هەوڵ نادەن ئاوا وەک پارتیی بە شێوەی جۆراوجۆر دەسەڵاتدارێتیی خۆیان فەرز بکەن چونکە ئەوە پارتیی لەبەر کولتورە خێڵەکیی و کۆنسەرڤاتیڤەکەیەتی کە ئاوا بە وەسیلەی بنەماڵەیی و خانەوادەچێتیی دەسەڵاتی خۆی فەرز دەکات .\nدواتر، تەنانەت خەسڵەتی کۆنسەرڤاتیڤییەت و داخراویی هێزە جیاوازەکان لە کوردستان و داکۆکییان لە کۆنەخوازیی و پێشکەوتنخوازییش دیسانەوە بەو ڕوونییە نییە کە کەسێک بتوانێت ئاوا پۆلێنیان بکات بەسەر دوو بەرەی ڕۆشندا و ئاوا ئاسان مۆری کۆنەخوازیی لەمیان بدات و مۆری پێشکەوتنخواز لەوی تریان. بۆ نموونە ئەگەر قسە لەسەر خێڵ و عەقڵی خێڵەکایەتییە ئەوا ڕاستە کە پدک زیاتر پابەندە بە عەقڵییەتی کۆلەکتیڤیی عەشیرەتییەوە، بەڵام بەبەراورد بە پارتیی، یەکێتیی نیشتیمانیی کاری چالاکانەتری بۆ زیندووکردنەوەی عەقڵی خێڵەکایەتیی لەناو خەڵکی کوردستان و بەهێزکردنی ئینتیمای عەشیرەتیی لای هاوڵاتییانی کوردستان کردووە تا پارتیی. ئەگەر قسە لەسەر وەستانەوەیە دژ بە سیستەمی پاتریارکیی و دژ بەو دۆزەخەی لە کوردستان بۆ ژنانی ناو کۆمەڵگای کوردییمان دروست کردووە، ئەوا نێچیرڤان بارزانیی لە پۆستی سەرۆکوەزیرییدا زۆر مەسئولانەتر و جیدییانەتر لە بەرهەم ساڵح بیری لای ئەوە بووە کە پێداگریی لەسەر ناڕەوایی سیستەمی پیاوسالاریی بکات. وە ئەگەریش قسە لەسەر کۆنسەرڤاتیڤییەتی ئاینیی و تۆڵێڕانسە بۆ ئازادیی بیروباوەڕ، ئەوا لەم چەند ساڵەی دواییدا نەوشیروان موستەفا و هەندێک ڕۆشنبیر نوخبە و ئەکادیمیستی دەوروبەری، زۆر لە مەسعود بارزانیی نامەسئولانەتر کارکردی نێگەتیڤیان لەسەر ڕەخنەی لیبراڵییانەی ڕۆشنبیران و سیاسەتمەداران و گەنجانی نادینیی هەبووە و کارێکیان کردووە ڕەخنەکانیان و تەنانەت باوەڕنەبوونیان بە ئاین وەک چالاکییەکی توندڕەوانە دەرکەوێت و ناچار بەوەیان کردوون سانسۆر بخەنە سەر ڕادەربڕین و پیشاندانی باوەڕی خۆیان .\n«دەسەڵات بەرپرس نییە لە کەمتۆڵێڕانسیی ئۆپۆزیسیۆن»\nدیارە من ئەمانە بەو مانایە ناڵێم کە تێزی پێچەوانەی تێزی کۆنەخوازیی پارتیی بسەلمێنم، بەڵکو دەمەوێت بڵێم کە دروست نییە یەکئاراستە قسە لە ستراکتۆری ناکۆکییە سیاسییەکانی ناو هەرێمی کوردستان بکەیت و وای پیشان بدەیت کە گوایە کەمکردنەوە یان نەهێشتنی هەیمەنەی بنەماڵەی بارزانیی و زاڵبوونی دەستی ئۆپۆزسیۆن لە کوردستاندا «سه‌ره‌تای دروستبوونی پرۆسه‌یه‌كی گرنگی وه‌رچه‌رخانی مێژوویی دەبێت لە کوردستاندا»، یان وای پیشان بدەیت کە بەبێ لابردنی دەسەڵاتدارێتیی پارتیی و یەکێتیی مومکین نییە «له‌هیچ ئاستێكی تری ژیانی كۆمه‌ڵایه‌تی‌و ئیداری‌و ئابوری‌و فه‌رهه‌نگیدا لانی هه‌ره‌كه‌می گۆڕانكارییه‌كی ڕاسته‌قینه ئەنجام بدرێت».\nئەوە ڕوونە کە ئەم قسەیەی ئەخیر زیاتر پرۆپاگەندەی حیزبییە کە بە بۆنەی بانگەشەی هەڵبژاردنەوە دەکرێت تا ئەوەی لێکدانەوەیەکی جیددی بێت، ئەگینا کەس دەستی هێزە ئیسلامییەکانی نەگرتووە تۆڵێڕانس لەئاست چاپبوونی کتێبێکدا سەبارەت بە هۆشیاریی سێکسیی پیشان بدەن و هەڕەشە لە وەرگێڕە کچەکەی نەکەن. کەس دەستی بزوتنەوەی گۆڕانی نەگرتووە کەناڵە تەلەفزیۆنییەکەی نەکاتە کەناڵی پڕۆپاگەندەی یەکئاراستە و تەنها هاوڕایان و هاوڕێیانی بزوتنەوەکە بتوانن قسەی لێوە بکەن. تەنانەت کەس دەستی میدیای ئەهلیی نەگرتووە واز لە دواکەوتنی هەواڵی بەرپرسان بێنن و واز لە پشتگوێخستنی ئەو وتارانە بێنن کە ناوەڕۆکیان لەگەڵ ”خەت”ی ئەواندا نایەتەوە و کەس دەستی نەگرتوون چەند دیبەتێکی ڕاستەقینە لەنێوان ڕا بەفیعلیی ناکۆکەکاندا دروست بکەن. ئەم ئەخلاقییاتانە هیچیان پارتیی و یەکێتیی فەرزیان نەکردووە بەسەر ئەو تەرەفانەدا. ئەمە هەمووی ئاکامی کەمتۆڵێڕانسییە بۆ جیاوازیی کە هەر تەنها لای دەسەڵاتداران ئامادە نییە، بەڵکو کەمتۆڵێڕانسییەکە کە هەر هێزێک هەیبێت، ئەوا لە کاتی دەسەڵاتدارێتییدا ووردە ووردە بەرەو ئەو جۆرە حوکمڕانێتییە دەڕوات کە پارتیی و یەکێتیی بۆی چوون .\n«دروستکردنی دژەئارگیومێنتی وەهمیی»\nکەواتە لێرەوەیە کەسێک دەتوانێت قسەیەکی وا بکات و بڵێت ئەگەرچی جیاوازیی گەورە لە پلەی گەندەڵیی و سەرکوتگەریی هێزەکاندا هەیە (ئیتر بە هۆی نەبوون لە حوکمدا بێت یان هەر هۆکارێکی تر بێت)، بەڵام گرنگە حیزبەکان مەبدەئیی بن و لەپێناو بردنەوەی دڵی دەنگدەردا سازش لەسەر بەها گرنگەکانی وەک دیموکراتییەت و مافە چەسپاوەکانی مرۆڤ نەکەن، وە ئەگەریش کارێکی وایان کرد و پۆپۆلیستانە پشتیان کردە ئەو بەهایانە، ئەوا جیاوازییەکی جەوهەریی لەنێوان ئەوان ئەو حیزبانەدا نییە کە دەستیان لە حوکم گیر بووە و سەرکوت و گەندەڵییەکی گەورەیان خستۆتەوە.\nئەم قسەیە تەواو جیاوازە لەوەی کە بڵێیت هەموو حیزبەکان لە ئیستادا بە یەک ئەندازە ئۆتۆریتار و گەندەڵن و هیچ جیاوازییەک لە پلەی تێوەگلانیان لە گەندەڵیی و سەرکوتگەرییدا نییە. ئەم قسەیەی دوایی و بەم مانایە هیچ کەس نەیکردووە لەکوردستاندا؛ نە ئەو حیزب و هێزانەی کە داوای بایکۆتکردنی هەڵبژاردن دەکەن (بۆ نموونە کۆمۆنیستەکان) و، نە ئەو ڕۆشنبیرانەشی کە پێیانوایە سیاسەت یەعنی ناپاکیی و پێیانوایە بەچاوپۆشین لەوەی کام حیزبی کوردیی دەسەلات دەگرێتە دەست، دەسەڵاتدارێتیی لە کوردستاندا هەر بەرەو دیکاتاتۆرییەت دەڕوات (بۆ نموونە کاک بەختیار عەلی). ئەم تەرەفانە قسەیان لەسەر پۆتێنسیاڵە نەک لەسەر پلەی کەم و زۆریی تێوەگلانی هێزە جیاوازەکان لە خستنەوەی ئەو بارە نالەبارە سیاسیی و کۆمەلایەتیی و ئابورییەی ئەمڕۆ لە کوردستاندا زاڵە.\nئەوەی جێگەی سەرنجە ئەوەیە کە لەکاتێکدا هیچ کەس و تەرەفێک نییە لە کوردستاندا بەم مانایەی ئەخیر قسەی لەسەر هێزە جیاوازەکان کردووبێت، کەسانێکی ئەکادیمیست دێن بۆ ئارگیومێنتکردن لە قازانجی بزوتنەوەی گۆڕان، دژەئارگیومێنتێکی وەهمیی وا دروست دەکەن گوایە کەس هەیە ڕایەکی وای هەیە و ئیتر لەوێوە دەست دەکەنە ئارگیومێنتکردن دژ بەو تێزە وەهمییە.\nهەر ئەم تاکتیکەیە کە هەندێک بەکاری دێنن بۆ پاکانەی ئەو پۆپۆلیستییەی بزوتنەوەی گۆڕان کە لەبەرامبەر دەسەڵاتداراندا ئامادەیە سەنگەری هاوبەش لەگەل هێزە ئیسلامییەکاندا بگرێت، ئەو هێزە ئیسلامییانەی کە ئیمانداریی خەڵک و چوونیان بۆ مزگەوت دەقۆزنەوە بۆ ئەوەی هەموو ڕۆژانی هەینییەک چەندین کاتژمێر وانەی کەمتۆڵێڕانسیی بۆ بیروڕا و باوەڕی جیاوازیان پێ بڵێنەوە. ئەکادیمسیتە حیزبییەکان ئەم قەلەقییەی لایەنگرانی ئازادیی بیروباوەڕ لەئاست هاوپەیمانیی ئیسلامییەکان و بزوتنەوەی گۆڕان وا پیشان دەدەن کە گوایە ”عەلمانییە توندڕەوەکان” داوای ئەوە دەکەن ئازادیی ڕادەربڕین و سیاسەتکردن لە موسڵمانانی سیاسەتکار قەدەغە بکرێت. دیارە ئەمە دژەئارگیومێنتێکە کەس لە کوردستاندا نەیوتووە چونکە تەنانەت ڕەخنەگرە هەرە سەرسەختەکانی ئیسلامی سیاسیی قسەیان ئەوە نییە کە ئیسلامییەک مافی نەبێت لایەنگری فرەژنیی یان لایەنگری قەدەغەکردنی کوفر بێت و داوای سزادانی بکەن لەسەر ئەو ڕایانە، بەڵکو ئەوان داواکاری ئەوەن گوێی لێ نەگیردرێت و بە قسەی نەکرێت. بۆیە ئەوەی دوو ئەکادیمستی لایەنگری گۆڕان بێن ئارگیومێنتی ئەم کەسانە وا پیشان بدەن کە گوایە دژ بە ئازادیی بیروڕا و بەشداریی سیاسیی کەسانی خاوەن ئایدۆلۆجیای ئیسلامیین، داتاشینی ئارگیومێنتێکی وەهمییە بۆ ئەوەی تەبریری پۆپۆلیستییەتی بزوتنەوەی گۆڕان پێ بکەن لە مامەڵەیدا لەگەڵ هێزە ئیسلامییەکاندا.\nدیارە ئەمە یەکەم جار نییە هەندێک لەو لایەنگرانەی بزوتنەوەی گۆڕان ئەم کارە دەکەن. لە دۆزی بەشداریی ئیسلامیستەکان لە خۆپیشاندانەکانی حەڤدەی شوباتدا و لە دیبەیتی عەلمانیزمیش لە کوردستاندا، ئاوا دژەئارگیومێنتی وەهمییان بەدەمی لایەنگرانیانی عەلمانییەتەوە دروست دەکرد و پاکانەی هاوپەیمانیی نێوان بزوتنەوەی گۆڕان و ئیسلامسیتەکانیان پێ دەکرد، تا ئەو شوێنەی مامۆستایەکی زانکۆیەکی ئەوروپیی هاتبوو دەیووت دوودڵیی لایەنگرانی عەلمانییەت لەئاست کاندیدبوونی سەڵاحەددین بەهاددین بۆ سەرۆکایەتیی هەرێم تێنەگەیشتنی ئەوانە لە عەلمانییەت. ئەمە بەبێئەوەی خۆی ئەوەندە لە عەلمانییەت تێگەیشتبێت کە توانیبێتی لە وتارەکەیدا پێناسەیەکی ڕۆشن بۆ عەلمانییەت بنووسێت.\n«هەڵبژاردن و هەڵوێستگیریی سادە»\nبەڵی هەڵبژاردن دەرفەتێکە بۆ سزادانی ئەوانەی سیاسەت و مومارەسەی خراپیان هەبووە، بەڵام من چاوەڕوانییم هەیە ئەکادیمیستەکانی ئێمە نەکەونە ئەو هەڵەیەوە وەک حیزبەکان هەوڵ بدەن ناکۆکییە سیاسییەکان بە مۆدێلی «بلۆکی شەڕ و بلۆکی خێر» و «بەرەی دەسەڵات و بەرەی ئۆپۆزیسیۆن» شیکاریی بۆ بکەن. چاوەڕوانییم هەیە ئەوان تۆزێک جەدەلییتر و لەسەر بنەمای پرەنسیپ قسە لەسەر ناکۆکییەکان بکەن نەک تەرکیز بخەنە پێشێلکارییەکی ئەو پرەنسیپانە لەلایەن تەرەفێکەوە و هەوڵی پاکانەکردنی پێشێلکاریی تەرەفێکی تر بۆ ئەو پرەنیسپانە بدەن.\nبەڵێ هەڵبژاردن دەرفەتێکە بۆ موجازات و موکافەئە، بەڵام من چاوەڕوانیی ئەوەم هەبوو کە پشتچۆڵکردنی دۆزی عەلمانییەت و دۆزی ئازادیی باوەڕ لە کوردستاندا لەلایەن بزوتنەوەی گۆڕانەوە یەکێک بوایە لەو دۆزانەی کە لەپاڵ دۆزی ناپاکییەکانی دەسەڵاتدارانەوە، ڕووبەڕووی ڕەخنەی توند ببوایەتەوە. کە ئەمە نەکرا، بۆ من مانای ئەوەیە کە پۆتێنسیاڵی ئەوە لەناو ئۆپۆزیسیۆن و ڕۆشنبیر و ئەکادیمستەکانی دەوروبەری ئۆپۆزیسیۆنیشدا هەیە کە بەم پۆپۆلیستییەتەیانەوە بە چەند ساڵێکی حوکم، دیسانەوە ئەو دۆخە پڕ لە سەرکوتگەریی و گەندەڵیی و نیپۆتیزمە بخوڵقێننەوە کە ئێستا حوکمداریی پارتیی و یەکێتیی خستویەتییەوە.\nلە کۆتاییدا ئەوە بڵیم کە من تەواو ئاگاداری ئەوەم کە لە ناوەندی ڕۆشنبیریی ئێمەدا لە ئێستادا تۆڵێڕانس و تەحەمولێکی زۆر کەم هەیە بۆ ڕەخنەکردنی بزوتنەوەی گۆڕان و، دەزانم ڕەخنەکردنی ئەو بزوتنەوەیە زووبەزوو تۆمەتی پشتگیریی لە حوکمڕانیی دەسەڵاتدارانی ئێستای ڕووبەڕوو دەکرێتەوە. دەشزانم ئەمە وایکردووە زۆر کەس لەو ناوەندەدا ڕای خۆی لەسەر ئەو بزوتنەوەیە هەڵگرێت بۆ خۆی. بەڵام بۆ من ناکۆکیی کەسی بەرامبەر و ئیحتیمالی توڕەبوونی، قەت تەبریرێک نییە بۆ ئەوەی من ڕای خۆم نەڵێم. ئەوەی کە ئێستا تەحەمول بۆ ڕەخنەکردنی بزوتنەوەی گۆڕان کەمە، ئەوە خۆی ئارگیومێنتێکە بۆ زەرورەتی ئامادەکردنی ڕەخنە لەبەرامبەر ئەو بزوتنەوەیەدا لەئێستادا نەک بەپێچەوانەوە. ئەو واقیعەیە کە وا دەکات لەم کاتەدا زەروەرت هەبێت پێداگریی لەسەر ئەوە بکرێت کە ستراکتۆری ناکۆکییەکان لە سیاسەتی هەرێمی کوردستاندا تۆزێک ئاڵۆزترە لەو پرۆپاکەندە سیاسییەی کە تیۆریزەکەرانی ئەو بزوتنەوەیە هەوڵدەدەن بانگەشەی بۆ بکەن.


نوێنه‌ری تایبه‌تی ووڵاته یه‌كگرتووه‌كانی ئه‌مریكا له ئیتاڵیایه و به‌رده‌وامه له‌سه‌ر گه‌شته‌كه‌ی به‌ناو ئه‌وروپادا - 2003-12-17\nنوێنه‌ری تایبه‌تی ووڵاته یه‌كگرتووه‌كانی ئه‌مریكا James Baker ئه‌مڕۆ چوارشه‌ممه له ئیتاڵیایه و به‌رده‌وامه له‌سه‌ر گه‌شته‌كه‌ی به‌ناو ئه‌وروپادا به‌و ئامانجه‌ی پشتگیری ووڵاتانی ئه‌وروپی كۆبكاته‌وه به مه‌به‌ستی كه‌م كردنه‌وه‌ی قه‌رزی ملیارها دۆلاری عێراق. به‌ڕێز Baker پلانی داناوه بۆ وتوێژكردن له‌سه‌ر ئه‌و بابه‌ته له‌گه‌ڵ سه‌رۆك وه‌زیرانی ئیتاڵیا سلڤیۆ بێرلۆسكۆنی پاش ڕۆژێك له ده‌ستكه‌وتنی پشتگیری فه‌ڕه‌نسا و ئه‌ڵمانیا بۆ بوژاندنه‌وه‌ی قه‌رزی عێراق.\nسه‌ركرده‌كانی فه‌ڕه‌نسا و ئه‌ڵمانیا له ڕۆژی سێ شه‌ممه‌دا به‌جیا له‌گه‌ڵ به‌ڕێز Baker دا كۆبوونه‌وه‌و هه‌ردوولا كۆك بوون له سه‌ر ئه‌وه‌ی كه ده‌بێت به شێوه‌یه‌كی به‌رفراوان قه‌رزه‌كانی عێراق له نێو ووڵاتانی یانه‌ی پاریس دا كه‌م بكرێته‌وه.\n19 ووڵاتانی سه‌ر به یانه‌ی پاریسیش بڕیار ده‌ده‌ن له‌سه‌ر ئه‌وه‌ی چه‌ند له‌و 40 ملیار دۆلار قه‌رزه‌ی عێراق خۆش ده‌بن. ئه‌وه‌ی جێ باسه، عێراق بڕی 80 ملیار دۆلار قه‌رزی ووڵاتانی تر و بانكی تایبه‌تی تری لایه.


◄ Result: Found 7.752, page 1 of 776 Items per page: 🗐 1 🗐 5 🗐 10 🗐 25 🗐 50 🗐 100\n👁 This item has been viewed 1,480 times\n👁 This item has been viewed 25,249 times\n👁 This item has been viewed 8,952 times\n👁 This item has been viewed 11,399 times\n👁 This item has been viewed 8,063 times\n📅 00-01-1994 Dates & Events\n- بڵاوبوونەوەی ئەو پڕوپاگەندەیەی کە دەڵێت: ینک و پ [ More... 👁] ✖ ✖ ✖ 0 0 ✔ 84% ✍ H.B. 30-8-2010 11:20:52\n📅 00-01-1995 Dates & Events\n👁 This item has been viewed 5,650 times\n- لەم مانگەدا کۆمەڵێک کورد لە پاکستان لەدژی باری ن [ More... 👁] ✖ ✖ ✖ 0 0 ✔ 88% ✍ H.B. 30-8-2010 11:20:54\n👁 This item has been viewed 11,945 times


عێراق Archives - چرکە\nسەرەتا / عێراق\n5 ڕۆژ لەمەوبەر\tعێراق 0\nموقته‌دا سه‌در، رێبه‌ری ره‌وتی سه‌در دووپاتیكرده‌وه، جێگه‌ی شانازییه بۆ من كه ئه‌وانه‌ی له‌گه‌ڵم هاوسۆزن، گه‌وره‌ترین كوله‌ی په‌رله‌مانییان له مێژووی عێراق پێكهێناوه. ئه‌م گوتانه‌ی سه‌در له تویتێكدا له هه‌ژماری تایبه‌تی خۆی له تۆڕی تویته‌ر هاتوون و جه‌ختی له‌وه كرده‌وه، كه بۆ ئه‌و جێگه‌ی شانازییه كه پاشكۆیه‌تی بۆ هیچ لایه‌نێكی ده‌ره‌كی ناكات …\nئەو کەسەی نیشانەی لەسەر دەمی کوڕەکەی دەگرتەوە دەستگیرکرا\n2 هەفتە لەمەوبەر\tعێراق 0\nشانەی راگه‌یاندنی ئه‌منی عێراق رایگه‌یاند، باوکێک لە شاری زیقار دوای ئه‌وه‌ی جگەرەیەکی لەسەر دەمی کوڕەکەی داناوه و نیشانەی لێگرتوه، ده‌ستگیركراوه. شانەی راگه‌یاندنی ئه‌منی عێراق ئه‌مڕۆ سێشه‌ممه له راگه‌یه‌ندراوێكدا بڵاویكرده‌وه، هێزه‌كانی ئاسایشی نیشتمانی له زیقار توانیویانە کەسێک دەستگیربکەن، كه كوڕه‌كه‌ی به‌كارهێناوه و ژیانی خستوه‌ته مه‌ترسییه‌وه بۆ سەلماندنی کارامەیی خۆی له نیشانه‌شكێنی. …


روونكردنه‌وه‌یه‌ك سه‌باره‌ت به دابه‌شكردنی موڵك و خانوبه‌ره‌ی وه‌قفكراو له نێوان هه‌ردوو دیوانی وه‌قفی سوننی و شیعیدا\nبه‌رواری دابه‌زاندن: 24/11/2020 : 23:22:06\nالحمد لله رب العالمبن والصلاة والسلام على سيدنا محمد وعلى آله وصحبه أجمعين وبعد:\nئه‌نجومه‌نی باڵای فه‌توا له هه‌رێمی كوردستان جه‌خت ده‌كاته‌وه له سه‌ر ئه‌وه‌ی كه ئه‌و رێكه‌وتنه‌ی كراوه له نێوان هه‌ردوو دیوانی وه‌قفی سوننی و شیعیدا سه‌باره‌ت به دابه‌شكردنی هه‌موو موڵكه وه‌قفكراوه‌كان له سه‌ر بنه‌مای تائیفه‌گه‌ری، كارێكه پێچه‌وانه‌ی ئاشكرای ئه‌حكامی شه‌ریعه‌تی ئیسلام، چونكه هه‌ر ده‌سوه‌ردانێك له ماڵی وه‌قفكراودا پێویسته له سه‌ر بنه‌مای مه‌رج و مه‌به‌ستی كه‌سی وه‌قفكار بێت، هه‌موو شتێكی وه‌قفكراو پێویسته وه‌ك خۆی بمێنێته‌وه به‌و شێواز و مه‌رجانه‌ی كه پێشتر له سه‌ری وه‌قفكراون، چونكه مه‌رجی وه‌قفكار وه‌ك ده‌قی خاوه‌ن شه‌رع وایه، دروست نییه ده‌ستكاری كردنی مه‌وقوفات به بڕیار و رێكه‌وتنی ئیداریی، هه‌روه‌ها رۆڵی وه‌زاره‌تی ئه‌وقاف یان دیوانی ئه‌وقاف له به‌ڕێوه‌بردنی موڵكه‌كانی وه‌قفدا ته‌نها سه‌رپه‌رشتیاریكردن و به‌رێوه‌بردنه به ره‌چاوكردنی به‌رژه‌وه‌ندی وه‌قفكراوه‌كان تایبه‌ت به‌و جیهه‌تانه‌ی كه له سه‌ریان وه‌قفكراون، هه‌روه‌ها رۆڵیان جێبه‌جێكردنی مه‌رجه‌كانی وه‌قفكاره، له‌گه‌ڵ نۆژنكردنه‌وه‌و به به‌رهه‌مهێنانی وه‌قفكراوه‌كان، بۆیه مافی هیچ لایه‌نێكی حكومی یان ناحكومی نییه كه ئه‌ملاكی وه‌قفی شه‌رعی بفرۆشێت یان بیخاته ره‌هنه‌وه یان بیگۆڕێت یان بیبه‌خشێت یان ته‌نازول و سازشی له‌سه‌ر بكات یان هه‌ستێت به هه‌ر ده‌ستكاریكردنێك كه زه‌ره‌ر بدات لێی یان مه‌رجی وه‌قفكار پێشێل بكات.\nهه‌روه‌ها دابه‌شكاری موڵكه وه‌قفكراوه‌كانی پارێزگای كه‌ركوك به نیوه‌یی له نێوان هه‌ردوو دیوانی وه‌قفی سوننی و شیعیدا داده‌نرێت به تاڵانبردنێكی روو وئاشكرا، گرتنه‌به‌ری رێگه‌یه‌كی نوێیه بۆ گۆڕینی دیموگرافیای دانیشتوانی ئه‌و پارێزگایه‌و تێكڕای ناوچه كێشه له‌سه‌ره‌كان له ژێر په‌رده‌ی ئاییندا، كه ده‌بێته هۆی په‌رته‌وازه‌بوونی نه‌سیجی نیشتیمانی و تێكچوونی ئاشتی كۆمه‌ڵایه‌تی.\nیه‌كێتی زانایانی ئایینی ئیسلام له كوردستان\nئه‌نجومه‌نی باڵای فه‌توا\nهه‌ولێر: 24/11/ 2020ز\nژماره‌ی سه‌ردان : 9427619


نیگارکێشان لەهەمبەر هونەر لەهەمبەر کولتوردا – sulyon.com\nنیگارکێشان لەهەمبەر هونەر لەهەمبەر کولتوردا\nŞêwekari May 3, 2021\n(یاخود، بۆچی ئەگەر بتەوێت ئەتوانیت وێنە بکێشیت، بەڵام\nڕەنگە گرنگ نەبێت)\nنوسینی: جۆسیف کەسۆس\nوەرگێڕانی لە زمانی ئینگلیزییەوە: هەڵگورد ئەحمەد\nمێژووی هونەر بریتیە لە مێژووی دروستکردنەوە و بەرجەستەکردنی ‘جیهانەکانی تر’؛ لەنموویان؛ یاساوڕێسا کۆمەڵایەتیەکان، ئەفسانە مێژوویەکان، خەونە ئایینیەکان و گەشتەکان بەرەو قوڵایی دەرون و ڕووحی مرۆڤ. زۆر لەپێش هونەرمەند (مانێ)، تا دەگاتە هونەرمەندانی ئەبستراکت ئێکسپرێشینزم، نیگار بە لاکێشەیەکی ئەفسوناوی دادەنرا: پەنجەرەیەکی کراوە بەڕووی جهیانێکی دیکەدا. بڕوابوون بە نیگارکێشی بەو مانایە دەهات کە دەبوو ئەو نیگارەی لەبەر دەستدایە بەشێوەیەک ببینیت کە ڕەنگدانان لەسەر کانڤاس تا ڕادەیەک بەلاوە جیاوازبوایە لە ڕەنگدانان لەسەر دیوار، وەک ئەوەی ئێستای ئێمەی هونەرمەند دەیکەین. ئەم تێگەیشتنە ڕێخۆشکرد بۆ نیگارکێشی تا ببێتە زمانحاڵ یان دەمڕاستی هونەری مۆدێرن؛ مانای هونەریش هەرئەوەندەبوو کە لەناو بەرهەمەکانی نیگارکێشی و پەیکەرسازیدا قەتیسکرابوو. (لەڕووی مانا و کۆنسێپت گەیاندنیشەوە، پەیکەرسازیش پشتی بە مانا و چەمکەکانی هونەری نیگارکێشی دەبەست؛ پەیکەرسازیش لەهەوڵی بەرجەستەکردنی هەمان ئەو فەزا ئەفسوناویەدابوو کە نیگارکێشیەکان لەسەر ڕووکاری کانڤاسەکان بەرجەستەیان دەکردن.) دەبوو زمانی هونەر دیوە فزیکیەکەی ڕۆشن و ڕەوان بێت، وەک ئەوەی لەهەر زمانێکی دیکەدا ڕەچاوکراوە. بۆ نموونە، ئەگەر هەر ئێستا بە هەنگاری دەست بکەم بە قسەکردن، زۆرێک لەئێوە تەنها دەنگەدەنگ دەبیستن، ناتوانن لە حەقیقەتی زمانەوانی زمانە هەنگارییەکە تێبگەن. هەرکات زمان ڕەوانیەکەی لەدەستدا و بە ڵێڵی و ناڕونی مایەوە، تەنها دەتوانین تایبەتمەندییە فیزیایەکانی خودی زمانەکە ببینین، یان ببیستین، ئەمیش وادەگەیەنێت تۆ لەدەرەوەی ئەو سیستەمە بڕواپێکراوەی زمانی (بۆ نموونە) هەنگارییەکانیت. ئەبستراکت ئێکسپرێشینزم هەوڵیدا ڕەهەندە فیزیکیەکەی زمانە هونەرییەکەی خۆی تا ئەوەپەڕی ببات؛ وەک بڵێی تەواوی ژێرخانی سیمانتیکی (واتاگەری)، ڕەتێنراوبێت و هیچی تێدا نەمابێت. لەسەرەتای شەستەکاندا زمانی نیگارکێشی هەرەسی هێنا. (مەبەستم ئەو مانایەیە کەلەناو کۆنتێکستی مێژوویەکی تایبەتدایە، بەڵام سەراپای مێژووی تۆمارکراو تایبەتە – چونکە لەپێناوی شتێکدا نوسراوە نەک دەربارەی شتەکە.) ڕەنگە کاتێک بەر زنجیرە نیگاری ئاڵاکانی جاسپەر جۆنس بکەویت بپرسیت (ئایە ئەم نیگاری ئاڵایە لەناو جیهانە سیحرئامێز و ئەفسوناوییەکەی وێنەکردنەوەی واقعە، یاخود ببپرسیت ئایا ئەمە ئەو ئاڵایەیە لەم جیهانەی خۆمی تێدا دەژیم، ئایا نیگارەکە هەر لەم ژوورەیە کەخۆمی تێدا وەستاوم؟) یاخود ئەو نیگارانەی هونەرمەند ستێلا لەسەرەتاکانی قۆناغی هونەرییدا کێشانی، بەلای بینەرەوە وەک نیگاری سەر کانڤاس دەردەکەوتن و تەواوی ئەو ژورەیان گرتبووەوە کە بینەرەکانی تێدابوو. دواجار ئەو پرسیارە دێتەپێش، بۆچی بەکەرەستەیەک هونەر بکەین کە سنوردارە و کەللتور زیاد لەتوانای خۆی ئەرکی بەسەردا داوە (و. مەبەست لەو کەرستەیە بەتایبەتی نیگارکێشییە)؟ بۆچی کەرستە و فۆرمی تر بۆ کارە هونەرییە تایبەتەکەی خۆمان هەڵنابژێرین؟ وادەردەکەوێت لەمەودوا هیچ پێویستمان بەو چوارچێوە نەریتیەی نیگارکێشی نەبێت تا ڕەوایەتی بەکارە هونەرییەکەمان بدات؛ کۆنتێکستی هونەریی خۆی لەخۆیدا چوارچێوەیە بۆ کارەکەمان، ئیدی چ پێویست بە چوارچێوەی نیگار دەکات. کارە هونەریەکانی هونەرمەدانی وەک جەد، فلایڤن، مۆریس، لیویت، ئەندریە و گەلێکی تر دەرخەری قواستنەوەی ئەگەرە نوێیەکانن بۆ هونەرکردن.\nئەوەی لە ئەزموونی هونەریی ئەم هونەرمەندانەوە دەردەکەوێت ئەوەیە کە پرۆسەی تێڕوانی هونەرییان وەچەرخان بەرەو دەرەوەی بەرهەمە هونەرییەکان، بەجۆرێک کە کۆنێکستیش مانای خۆی وەرگرت. ئەمە لەکاتێکدابوو پشتر هەمیشە تێڕوانینی هونەریی بەرەو ناوەوەی بەرهەمەکان بوو، وەک ئەوەی لە هونەری نیگارکێشیدا بەدیدەکرا. ئالێرەوە تێگەیشم، ئەوەی گرنگە بۆ هونەر ئەوەیە کار لەسەر کۆنتێکستی خۆی بکات و لە پرۆسەی کارکردن لەسەر کۆنتێکستیشدا بەدوای مانادا بگەڕێن و دواجاریش حەقیقەت. خاڵێکی جەوهەری لەو هونەرەی کەبە “مینیمەڵ” ناسراوە، ئەوبوو کە نە خۆی دایە پاڵ نیگارکێشی، نە خۆی دایایە پاڵ پەکەرتاشیش، بەڵکو تەنها هونەربوون بەسبوو بۆی. دوا وێزگەی ڕێڕەوە ئەوسەرنادیارەکەی فۆرمخوازی (فۆرمالیست)، نامانگەیەنێتە ئەو خاڵەی ئێمە چۆن لەهونەر بڕوانین، بەڵکو یەکەم شت توڕماندەداتە دەرەوەی دیوە فیزیکیەکەی هونەر خۆی، پاشان دەرەوەی کۆنتێکستە کۆمەڵایەتی و فەلسەفی و کەللتوری و سیاسی و دامەزراوەییەکان — هەموو ئەمانە وەک پێویستیەک دەبنە خاڵی سەرنج و گرنگ بۆ کارە هونەرییەکان.\nسیستەمە باوەڕپێکراوەکەی زمانی نەریتی نیگارکێشی هەرەسی هێنا، ئەم هەرەسهێنانەش هاوکات بوو لەگەڵ کرۆمۆڵبوونی بیروباوەڕمان بە یاساوڕێسا کۆمەڵایتی و کەللتوری و ئابوری و سیاسیەکان کە کۆی هەموویان بەشێکبوون لە پێکهاتەی ئەو زمانە نەریتیەی نیگارکێشی. کاتێک دامودەزگا هونەرییەکانی نیگارکێشی و پەیکەرسازی هەرەسی هێنا، شتێکی زۆر گرنگتر لە ستایڵکاری هونەری جێگای گرتەوە، ئەویش ئەوەبوو دەریخست کە مانای هونەر لە قەیراندایە. ئەمەش بەو مانایە نا کە هەموو نیگارکێشەکان پێکەوە دەستیان لە فڵچەکانیان هەڵگرن. بەڵکو هەندێک شێوازی نیگارکێشی بێدوودڵی و گومان درێژەیان پێدرا. نەریتە دەوڵەمەندەکەی نیگارکێشی تا زەمەنێک بەوپەڕی بەهێزییەوە درێژەی بەخۆی دا. نیگاری پۆست-ڤانگارد هەژماری بۆ پێویستیەکانی بازاڕ کرد ئەویش بەهێشتنەوەی کارەکانیان لەدۆخێکدا کە وەک شتومەکی کڕێن و فرۆشتن چاویان لەسەربێت. (نیگاری پۆست-ڤانگارد هەر زاراوەیەکە و هیچی تری لەپشت نیە، کاتێک ئێمە دەڵێن لەمەوداو نیگارکێشی ناتوانێت ئاڤان-گاردبێت، هەرخۆی وەک میدیەمێک پرسیاری لەسەرەو دەبێتە ڕێگر لەبەردەم بیری نوێگەری خۆیدا).\nبازاڕ بەسروشتی خۆی دەبێت زۆر بێڕەحمانە لەگەڵ تۆڕە ئاڵۆزەکانی خواست و کۆنتێکستی کۆمەڵایەتی و چرکەساتە کەللتورییەکان بجوڵێتەوە، چونکە هەر ئەمانە زیاتر لەهەرشتێک گرنگترن بۆ بازاڕی-هونەر. ‘نەریت’ هەتا ئەگەر ساختە و فوتێکراویش بێت، بەهۆی ئەو هونەرەی لێیدەکەوێتەوە بەرهەمهێنەکان سودمەند دەکات.\nئەو داڕوخانەی ڕوونکردنەوەی لەسەر دەدەین بەمانای وەچەرخانێک دێت لە یەکێک لەو سیستەمە سەرەکییە کەللتوریانەی ئێمە بڕوامان پێیەتی. بڕوابوون بە ڕەهەندە ئەفسوناویەکەی کانڤاس کاریگەریەکی ئێجگار گەورەی لەسەر چۆنێتی تێڕوانینمان بۆ جیهان داناوە. کاتێک هونەرمەندەکان گەیشتەنە ئەو توانایەی کەبە تێگەیشتنێکی هونەریانەی بەرفراوانتر لە هونەرکردن نزیکبنەوە، وێنەکێشان و پەیکەرسازی بوونە دوو ئەگەری فۆرمکاری، باشتر بڵێین دوو فۆرمی فیزیایی ناو ئەم جۆرە تێگەیشتنە هونەرییە، نەک ئەوەی تەواوی تێگەیشتمان بۆ هونەر هەر لەناو ئەو دوانەدا سنوردار بکرێت و هەرئەمان نوێنەری هونەر بکەن. بەم شێوەیە، نیگارکێشی و پەیکەرسازی وەک زمانێکی هونەریی، ڕەوایەتی و ڕۆڵەکەشیان لەدەست دا کە پێشتر وەک سیستەمێکی بڕوابێکراو جێگەی گرتبوو، تا دەهات بەتایبەت لە شەستەکانەوە هونەرمەندان نیگارکێشانیان وەک ‘ئەگەری فۆرمی’ سنوردار لەناو بابەتە نەریتیاکاندا دەبینی. ئیدی هونەرمەندبوون بەرەو ئەو مانایە هەنگاوی نا دەبوو پرسیارت لەسەر سروشتی خودی هونەر هەبێت، دەبوو بەکارهێنانی کاری هونەری وەک بەشێک لە پرۆسەی پرسیارکردنەکەت دابنایە. پابەندبوون بە نیگارکێشی و پەیکەرسازی بەو مانایە دەهات کە هونەرمەند خۆی لەقەرەی پرۆسەی پرسیارکردنەکە نەدا. هەر لەگەڵ دەستبردن بۆ وێنەکێشان و پەیکەرسازی، بێچەندوچوون بە چالاکی سەر بەو نەریتە هەژمار دەکران — بەو مانایەی خۆت داوەتە دەست فەلسەفەی، ڕاستر بڵێم ئایدۆلۆژیای ئەو نەریتە: ئەمیش بەو مانایە دەهات کەتۆ هێشتا لەگەڵ سروشتی کاری هونەریدا دەژیت و هیچ گومان و پرسیارێتک لەسەری نیە. بەبۆچوونی هەندێکامان، کارکردن لەسەر فۆرمە نوێیەکان لە چوارچێوەی وێنەی چوارچێوەدار، پرسیار لەسەر ئەرک و مانای خودی چوارچیوەکە بەدوای خۆیدا دێنێت.\nئەوەی ئێمە قسەی لەسەر دەکەین پەیوەندی نێوان هونەرکردن و ماناکەیەتی، وەهەروەها ئەو سەربەخۆییەی لەنێوان هەردووکیاندا هەیە. خاڵە جەوهەرییەکە لەوەدایە ئەو کارە ئەفرێنراوە هونەرییەی هونەرمەند لەناو کایەی هونەردا بەرهەمی دێنێت، بریتی نیە لە زیادکردنی شتێک بۆ جیهانی شمەکی بازاڕی و فرۆتەنیەکە، بەڵکو بریتیە لە هەبوونی ئەو کاریگەرییە داهێنەرانەی کارە هونەرییەکە لەسەر مانای هونەر هەیەتی. خۆی لەخۆیدا ڕۆڵی هونەرمەند ئەکرێت لەبنەچەدا سیاسی بێت، لەبەرئەوەی پێشگریمەنە کەللتورییەکان هەڵدەستن بە نێوەندگیری واقعی کۆمەڵگا. ئەمیش ڕێک بەو مانایە نایەت بڵێین هونەر پێویستە دەسپێشخەربێت بۆ گۆڕانکاریکردن؛ لەڕاستیدا ئەمڕۆ زۆربەی زۆری هونەرە ئەمەریکیەکان ڕەوایەتی دەدەن بە یاساوڕێسا کۆمەڵایەتی و دامودەزگا کەللتوری و سیایسەکان. سیاسیبوونی هونەری هەر هونەرمەندێک، بە ئاشکرابێت یان نهێنی، لەژێرەوە بەنەرمی کاری خۆی دەکات چ بۆ گۆڕانکاریکردن بێت، یان ڕێگریکردن لە گۆڕانکاری.\nنیگارکێشان بووە بە شێوازێک لە هونەری ‘ساویلکانە،’ لەبەرئەوەی نەیتوانی ‘خودئاگا’ لە بەرنامەکەیدا جێگابکاتەوە (چ لەڕووی تیۆریی و چ لەڕووی مێژووییشەوە). پێویستە ئەم خودئاگایەش لەناو ‘زمانی هونەریی’ باودا شەفاف بێت تا ببێتە زمانێکی بڕواپێکراو.\nلەگەڵ دەرکەوتنی هونەری کۆنسێپچوەڵ (ئەویش لەئەنجامی ناڕوونی هەندێک ڕەهەندی هونەری ‘مینیمیلیزم’) پارادایمێکی ململانێکەر یاخود مۆدێلێک لە چالاکی هونەییش هاتە ئاراوە. لە شەستەکاندا ‘مینیمیلیزم’ سەرنجی لەسەر ستراکچەری لۆجیکی شارستانیەتی ڕۆژئاوا بوو، ئەو کارە هونەرییانەی دواتریش کران زیاتر بەرەوە کەشفکردنی ئەو ‘لۆجیک’ە هاتن. مۆدێلە زانستیە شیکاریە پێشینیەکە ڕۆڵێکی نەرێنی هەبوو (بۆ مانا وەرگرتنیشی پشتی بە دامەزراوەکان بەستووە)؛ لەو جێیەی داینامێکێتی کارێکی هونەری پێویستە هەبێت، بەشێکی ئەو داینامیکێتیە کار لەسەر کەشفکردنی دژیەکەکان دەکات، و بەم شێوەیە وەک ئەرکێکی خۆی هەڵدەستێت بە لەبەریەکهەڵوەشاندنی ئەو ستراکچەرە ئەفسانەییەی هونەرییەی ترێنجرابووە ناو ناوەندە کەللتورییەکانی ئەمڕۆ. بەڵام بۆئەوەی ئەمەمان بۆ بچێتە سەر، دەبێت کارە هونەرییەکانمان داهێنەرانە ئاڕاستە بکەین؛ وەک هونەرمەندیش دەبیت هەردەم ڕەهەندی نەریتیانەی چالاکیەکانمان لەژێر پرسیاردا بێت. بۆ نموونە، ئەم بابەتەی من نوسیومە دیوێکی پشگریمانەی شتی نوێی تێدایە و دیوەکەی تریشی نەریتیە. ئەزموون و مێژووەکەم بڕیار لەسەر پێگەی من دەدەن. ئەگەر بڕیاربێت کارەکەم بەهایەکی هەبێت، ئەوا لەبەر بەکەڵکیەتی بۆ هونەرمەندە تازەپێگەیشتووەکان، نەک لەبەر ئەوەی کڕین و فرۆشتن بە کارەکانمەوە بکرێت لە بازاڕە هونەریەکاندا.\nبۆ بەرجەستەکردنی هونەرەکەی خۆم زمانم وەک ‘کەرەستە’ هەڵبژاردووە، چونکە وا دەردەکەوت تاقە ئەگەرێک بێت بتوانرێت لە نێوان کەرەستەیی و ناکەرەستەیی خۆیدا بمێنێتەوە.\nڕەچاوکردنی شەفافیەتی زمان لە کایەی هونەردا بە شێوەیەک لە شێوەکان بەو مانایە دەهات کە لەکاتێکدا تەرکیز لەسەر کۆنتێکستە کۆمەڵایەتی و کەللتوریەکان دەکرێت کە پشتیان پێبەسراوە بۆ مانا، هێشا بوار دەهێڵێتەوە بۆ ئەوەی هونەریشی تێدا ‘ببینین.’\nبە بۆچوونی من، زمان جۆرە هونەرێکی لێدەکەوێتەوە لەگەڵ ئەوەی پرسە هونەرییەکانی خۆتی پێئاڕاستە دەکەیت، شتانێکیشت لەسەر چیەتی هونەریش بەگشتی دەخاتە بەردەست، ئەمیش جیاوازە لەو هونەرەی کە تەنها لەپێناو پرسەکانی خۆیدا دروستکراوە. هونەرێک لەپێناو فۆرمدا بەرهەمبهێنرێت، تەنها وە هونەرێک لەپێناو خۆیدا قسەی لێدەکرێت، لەبەرئەوەی بەتەواوەتی پشتی بە نەریتەکەی بەستووە تا مانای بداتە پاڵ. وەک ووتمان تاوتوێکردنی ئەم هونەرە لە پرسەکانی خۆی دەرناچێت، لەبەرئەوەی ماناکەی بەندە لەسەر ئەو مانایەی پێشتر ڕەوایەتی پێدراوە.\nسروشتی توانا وەچەرخانکەرەکەی هونەری کۆنسێپچوەڵ لەوەدایە لەکاتێکدا کار لەسەر کۆنتێکستە کەللتوری و کۆمەڵایەتیەکان دەکات، تەرکیزی لەسەر پێشخستنی دیوە فۆرمیەکەی خۆی نیە، بەڵکو زیاتر میتۆدێکی حەلەزۆنییە بەرەوە دەرەوەی خۆی، پراکتیکێکی ڕەخنەیی ڕەنگدەرەوەی واقعە و بەبەردەوام سەرقاڵە بەخۆداڕشتنەوەی مێژووەکەی؛ بژاردەیەکە میتۆدی دەستی بۆ براوە تا پراکتیکی هونەریی بە مێژووەکەی خۆیەوە گرێ بدات. هەرچی زیاتر، ڕێکاری هونەری کۆنسێپچوەڵ خۆی پەیوەست دەکات بە کۆنتێکستی بەرفراوانتری کۆمەڵایەتی و کلتوری و سیاسی وەک ئەوەی هەمیشە بۆ ماناکانی خۆی پشتی پێبەستوون؛ ئێرەش ئەو وێستگەیە دەمانبەسێتەوە بەم کۆنتێکستانەوە وەک هونەرمەند وامان لێدەکات کاریگەرتر کاری تێدا بکەین و لەزۆر باریشدا هونەری کۆنسێپچوەڵ دەبێت ئاگای لەوەبێت بەتەواوی خۆی وەک هونەر پۆلێن نەکات، بەڵکو هەرئەوەندە لەسەر ئاستی کەللتوری ئەرکی خۆی جێبەجێ بکات.\nبەشێوەیەک لەشێوەکان، وەستان دژی فۆرمالیستی، کردەیەکی عەقڵانیە، پێویستی بە ‘بەرنامەڕێژییە’ تا خۆت بەدوور بگریت لە وەردەکاری و کێشەکانی پۆلێنکاری، بۆ نموونە بڵێت: هونەرەکەم ‘هونەری باڵایە.’ ئەمە عادەتی داهێنانی هونەری باڵایە، تەنها لەناو کەللتورە دواکەوتووەکەی ئێمەدا باوە. ڕاستیە تاڵەکەش ئەوەیە، ئەمڕۆ بازاڕ مانای کارە هونەرییەکانی ئێمە دیاری دەکات، ئەمەش بەو مانایە دێت هونەمەندان بەردەوام لەژێر پەستاندان بۆ بەرهەمێنانی هونەرێک کە لە بازاڕدا فرۆشی هەبێت. ئەم بارودۆخە وایکرد ئەزموونی هونەری ‘ئەستێرەکانی هونەر’ و هونەرمەندە تازە پێگەیشتوەکان وەکیەک تەماشا بکرێن. دواجار، ئەزموونی هونەریی هونەرمەندەکان بە بێبایەخ و هیچوپوچ مانەوە، چونکە لەم ئەزموونەدا پلەی یەکەمی بۆ بەرهەمهێنان بوو، نەک مانای هونەر. لە ڕەهەندی مرۆییەوە، بەهای ئەزموونی هونەرکردن ناتوانێت ئەستێرەی هونەری لە ناهونەری جیابکاتەوە، بەڵکو تەنها ئەو ‘کوالیتیە’ دەتوانێت ئەو جیاکارییە بکات کە تایبەتمەندی شمەکی فرۆشتەنیان دواوە بە ئەزموونە هونەرییەکە. بەم شێوەیە، سیستەمی ململانێ تاک یان بەو هونەمەندانە کۆتایی دێت کە پاڵەوانی ناو میدیاکانن (کە هەندێک جار ڕێکدەکەوێت پاڵەوانی ژنن)، و ستایڵی هونەرییان لەپێناوی بازاردایە ئاڕاستە کردووە، یانیش ئەو هونەرماندانەی کە ئەبرێنە ناو مێژوویەکی نادیار و فشەڵەوە. بەگشتگیرکردن و بەدامەزراوەکردنی ‘بیری تاکڕەوی’ ئایدۆلۆژیایەکە بەکاردەهێنرێت بۆ دروستکرنی جیاوازی و دابڕینمان لەیەکتر. گۆڕانکاریکردن لەسەر ئاستی کۆمەڵایەتی و کلتوری، وەک هەر هەوەڵێکی جدی تر، بە کاری هەرەوەزی و چالاکی دەستەجەمی دەبێت. ئەو مێژووانەی باسیشی لە شتێکی تر دەکرد جگە لەمەی من ئاماژەم پێداوە، هەر لەچوارچێوەی وانەدا مانەوە و هەر بۆ ئەوەش ئەوترانەوە تا ئەو مێژووە بەزندویی بهێڵنەوە.


ساڵانە بە هەزاران تۆن سماق لە هەرێمی كوردستان بەرهەم دەهێنرێت\nوەرزی رنینی بەرهەمی سماق لە هەرێمی كوردستان دەستیپێكرد، كە یەكێكە لەو بەرهەمانەی بەڕێژەیەكی بەرچاو لە چیاكانی هەرێمی كوردستان دەچێندرێت، كە ساڵانە بە هەزاران تۆن سماق لە هەرێمی كوردستان بەرهەم دەهێنرێت و رەوانەی بازاڕ دەكرێت.\nزكری وەهاب، كە خەریكی رنینی سماق بوو بۆ "هەولێر" دیاركرد:" بەم دوایە خەڵكێكی زۆر لە هەموو ناوچەكانی كوردستان روویان لە چاندنی سماق كردووە، ئەوەش بۆ ئەوە دەگەڕێتەوە كە ئاو و هەوای كوردستان لەبارە بۆ بەرهەمهێنانی سماق، گرنگیەكی زۆر بە بەرهەمی خۆماڵی دەدەین و ساڵانە بژێو و ژیانی خەڵكێكی زۆر لەسەر بەرهەمی سماقە، هیوادارین حكوومەت زیاتر گرنگی بەو بەرهەمە بدات و هاوكاری جووتیاران بكات بۆ ئەوەی ئەو بەرهەمە رۆژ بۆ رۆژ زیاتر ببێت.\nستار كەریم، هاووڵاتیەكی دیكەیە بۆ " هەولێر" گوتی:" سماق زیاتر سێ جۆری هەیە، هەر جۆرێكی لە كاتێكدا پێ دەگات، بەڵام بە گشتی ساڵانە لە سەرەتای مانگی هەشتەوە دەست بە رنینی بەرهەمەمەكەی دەكەین و لە بازاڕ دەفرۆشینەوە.\nكەریم، گوتیشی:" ئەمساڵ كیلۆی سماق لە هەزار و 500 دینارەوە دەست پێ دەكات تا 3 هەزار دینار، بەرهەمی سماق نەك لە ناوخۆی كوردستان دەفرۆشرێت، بەڵكو هەناردەی شارەكانی دیكەی عێراقیش دەكرێت، ئەگەر حكوومەت هاوكاری ئێمە بكات دەتوانن هەناردەی دەرەوەش بكەین.\nدیندار لەزگین، جووتیارێكی دینارتەی سنووری ئاكرێ یە بە " هەولێر"ـی گوت:" ئاكرێ بە سماق ناوبانگە، سماقی ئاكرێ دەچێتە دەرەوە، پێشتر بازاڕی سماق زۆر باش بوو و كیلۆی بە 5 هەزار دینار بوو، بەڵام ئێستا تەنیا دوو هەزار دینار دەكات، بۆیە هیوادارین حكوومەت زیاتر گرنگی بەو بەرهەمە كشتووكاڵییە بدات، بۆ ئەوەی جووتیارانیش زیاتر گرنگی بەو بەرهەمە و بەرهەمەكانی دیكەی خۆماڵی بدەن.\nرەشید محەمەد، كە خەریكی رنینی سماق بوو بۆ "هەولێر" دەڵێ:" بە سێ ساڵ سماق دێتە بەرهەم، ئەمساڵ بەرهەمی سماق زۆر باشە، باخەكەم بەرهەمێكی باشی هێناوە، كە پێشبینی دەكرێت بە سەدان تۆن بێت، بە هەرەوەزی بۆ چەند رۆژێك دێین تا هەمووی دەچنین، دواتر لەبەر رۆژ دادەنێین دوای وشكبوونی بە دار هەمووی ورد ورد دەكەین دواتر دەبەینە بازاڕ و دەفرۆشینەوە.\nقادر عەبدوڵڵا، جووتیارێكی سنووری ئاكرێ یە بە "هەولێر"ـی گوت:" ئەمساڵ ئاكرێ هەموو بۆتە سماق، سماقی ئاكرێ بە ناوبانگە و لە هەموو شاروشارۆچكەكانی كوردستان هەتا لە عێراق كڕیاری خۆی هەیە و بەدوای سماقی ئاكرێ دا دێن و دەكڕن".\nعەبدوڵڵا، روونیشیكردەوە:" سێ جۆر سماق لە ئاكرێ بەرهەم دێت، سماقی سپی، سوور، لەگەڵ سماقی كیڤە زەرد، بەڵام سماقی سپی لە هەموویان بەناوبانگترە و تامەكەشی لە هەمووی خۆشترە و بە نرخترە، بەڵام دوای جۆرەكانی دیكە پێ دەگات.\nكازم عەزیز، هەموو بەیانیەكی زوو روو لە رنینی سماق دەكات و تا نیوەڕۆ سماق دەچنێت و پاشان دەگەڕێتەوە ماڵەوە، بۆ "هەولێر" روونیكردەوە:" ئەمساڵ بەرهەمی سماق لە ئاكرێ زۆر باشە، هاتووینە بۆ رنینەوەی سماق، داوا دەكەین كە سماقی ئێمە رەوانەی دەرەوە بكرێت، چونكە ئەگەر رەوانەی دەرەوە نەكرێت ناتوانین بە نرخێكی باش بفرۆشین".\nعەزیز، ئاشكراشی كرد:" سماقی ئەمساڵ هیچ ناخۆشیەكی نەگرتووە، بەهۆی ئەوەی باشترین جۆری سماق لە ناوچەكە دەست دەكەوێت، پێویستە حكوومەت هاوكاری ئێمە بكات و كارگەی هاڕینی سماق بكاتەوە تا بەرهەمی جووتیاران بە فیڕۆ نەچێت و خەڵك زیاتر روو لە چاندنی ئەو بەرهەمە بكەن".\nبەختیار موحسێن، كە دووكانی فرۆشتنی بەرهەمی خۆماڵی هەیە بە "هەولێر"ـی راگەیاند، زیاتر لە 15 ساڵە دووكانی بەرهەمی خۆماڵیم هەیە لە ئێستادا بەهۆی پێگەیشتنی سماق، كڕیاری تایبەتیم هەیە و بەرەو شارەكانی دیكەی عێراق دەینێرن، كە ئەمساڵ بەرهەمی سماق زۆر باشە، ساڵانی رابردوو كیلۆی سماق بە پێنج هەزار دینار بوو، بەڵام ئەمساڵ بە دوو هەزار دینارە و رێژەی كڕین و فرۆشتنی بەرهەمەكان 40% كەمی كردووە، هۆكارەكەشی بۆ ئەو دۆخە تەندروستییە دەگەڕێتەوە".\nئەحمەد جەمیل، بەڕێوەبەری كشتوكاڵی ئاكرێ بە "هەولێر"ـی گوت:" یانزدە هەزار و 500 دۆنم زەوی لە ئاكرێ بە باخی سماق چێندراوە، ئەمساڵ بەرهەمی سماق زۆر باشە و پیشبینی دەكەین هەتا سێ هەزار تۆن سماق لە ئاكرێ بێتە بەرهەم هێنان لە لایەن جووتیارانەوە".\nبەڕێوەبەری كشتوكاڵی ئاكرێ، ئاشكراشی كرد:" لە هەموو شارو شارۆچكەكانی هەرێمی كوردستان هەتا شارەكانی عێراقیش بە مەبەستی كڕینی سماق هاووڵاتیان روو لە ئاكرێ دەكەن، سماقی ئاكرێ بەشی هەموو كوردستان دەكات، ئەوەش وای كردووە كە جووتیاران زیاتر گرنگی بە چاندنی سماق بدەن، ئەگەر زیاتر هاوكاری جووتیاران بكرێت، سماق رەوانەی دەرەوە دەكەن، كە پێشتر بۆ سووریا دەچوو، جگە لەوەی دوو كارگەی هاڕینی سماق لە ئاكرێ دانراون، ئەوەش لەبەرژەوەندی جووتیاراندایە".


👁 Bu başlık 4,577 defa görüntülendi\n📕 101 ڕێگا بۆ بوون بە فرۆشیارێکی سەرکەوتوو Kütüphane\n📅 Da eklendi Mar 28 2021 10:37PM\nئەم پەرتووکەی بەر دەستت سەرچاوەیەکە لە کۆمەڵێک زان [ Daha... 👁] ✖ ✖ 0 0 ✔ 72% ✍ Z.E. 28-3-2021 22:37:51\n📕 25 بنەما بۆ ژیانێکی جوانتر Kütüphane\n📅 Da eklendi Aug 23 2021 6:00PM\nناونیشانی پەرتووک: 25 بنەما بۆ ژیانێکی جوانتر نوو [ Daha... 👁] 📕 ✖ 0 1 ✔ 99% ✍ R.K. 23-8-2021 18:00:34\n📕 8 کەس پێویستە لە ژیانی خۆت بیانخەیتە دەرەوه Kütüphane\n📅 Da eklendi Mar 28 2021 4:33PM\nئەم کتێبە لە (27) وتاری جیا جیای بواری گەشەپێدانی [ Daha... 👁] ✖ ✖ 0 1 ✔ 88% ✍ Z.E. 28-3-2021 16:33:23\n📕 ئارام ئارام لەژیان بڕوانە Kütüphane\n📅 Da eklendi Apr 23 2021 3:24AM\nناوی کتێب :- ئارام ئارام لەژیان بڕوانە نووسەر :- [ Daha... 👁] 📕 ✖ 0 1 ✔ 99% ✍ R.K. 23-4-2021 3:24:06\n📕 ئازادی بیروڕا 2 Kütüphane\n📅 Da eklendi Oct 14 2021 8:16PM\n👁 Bu başlık 48 defa görüntülendi\nئازادی رادەربڕین ئەوپرسەی کە بەترسەوە لەسەری دەدوێ [ Daha... 👁] 📕 ✖ 0 1 ✔ 99% ✍ H.B. 14-10-2021 20:16:36\nBaşlık Sayısı 384,142\nİlgili Dosyalar 53,090


9 کەسی یەک خێزان لە داقوق کوژران\nدوای ئەوەی چەتەكانی داعش هاوەن بارانی گوندی دارا-یان كرد لە سنوری داقوق و بەهۆیەوە چوار كەس بریندار بوون، خێزانێک لە کاتی گەڕانەوەیان لەگوندەکە درانە بەر دەستڕێژی گولـلە و ٩ کەسیان لێ کوژرا، کە ژن و منداڵیان تێدایە.\nدرەنگانی شەوی ڕابردوو چەتەكانی داعش بۆردومانی گوندی دارا-یان لە سنووری شارۆچكەی داقوقی سەر بە پارێزگای كەركوك کرد، بۆردوومانەکە چوار برینداریی لێکەوتەوە، بەڵام لە هەمان سنوور دەستڕێژیی گولـلە لە ئۆتۆمبێلی خێزانێک کرا و هەشت کەسیان لێ کوژرا، دواتر بریندارێک گیانی لەدەستدا و سەرجەم بوونە نۆ کوژراو.\nبەپێی زانیارییەکانی ڕۆژنیوز، ئەو خێزانە بە سەردان لە گوندەکەبوون، لە کاتی گەڕانەوەیاندا بۆ داقوق، لەلایەن چەند چەکدارێکی نەناسراوەوە، کە دەوترێت "چەتەکانی داعش بوون" لە نزیكی بازگەی داقوق كە پۆلیسی فیدڕالی لێیە دەستڕێژی گولـلەیان لێكراوە و لە ئەنجامدا هەشت کەس دەستبەجێ گیانیان لەدەستدا، ئەمڕۆش بریندارێکی ڕووداوەکە لە نەخۆشخانە گیانی لەدەستدا.\nڕووداوەکە تووڕەیی هاوڵاتیانی سنوورەکەی لێ کەوتەوە، لە کاتی گەیشتنی بریندار و كوژراوەكاندا بە نەخۆشخانەی داقوق، دەمەقاڵێ لە نێوان پۆلیسی نەهێشتنی تاوانی شارۆچكەی داقوق و پۆلیسی فیدڕاڵدا دروستبووە و بەو هۆیەشەوە ئەفسەرێك كوژراوە.\nئەمڕۆ دوای مەراسیمە ئاینییەکان، تەرمی هەر نۆ کوژراوەکان بەخاکسپێردران.\nجێگای ئاماژەیە، شەوی ڕابردوو لە کاتی ڕووداوەکەدا، باس لەوە دەکرا کە کوژراون شەش کەس بوون، بەڵام دوواین ئامار ئەمڕۆ ئاشکرا بوو، جگە لە ئەفسەرەکە، تا ئێستا 'نۆ' کەسی یەک خێزان لەو ڕووداوەدا کوژراون، کە ناسنامەیان بەمشێوەیەیە:\n١-قاسم حسێن ساڵح - لەدایکبووی ۱۹٦۹\n۲- حەسەن حسێن ساڵح - لەدایکبووی ۱۹٦٤\n۳- ناسر ثانى خەڵەف - لەدایکبووی ۱۹۸٦\n٤- نەسرە خەڵەف عەبدوڵا – لە دایکبووی ۱۹۸۲\n۵- مەنسور ثانى خەڵەف - لەدایکبووی ۲٠٠٦\n٦- مازن ناسر ثانى - لەدایکبووی ۲٠٠۸\n۷- محەمەد ناسر ثانی - لەدایکبووی ۲٠٠۹\n۸-مەنار ناسر ثانی - لەدایکبووی ٢٠١٣\n-٩ عەلی ضاهر ثانى - لەدایکبووی ۲٠۱۲\nکۆی سه‌ردان: 18695886


هێزه عێراقیه‌كان ده‌یانه‌وێت له‌قۆڵى پارێزگاى دیاله‌وه پێشڕه‌وى زیاتر بكه‌ن\nهێزه عێراقیه‌كان ده‌یانه‌وێت له‌پارێزگاى دیاله‌وه و له‌دوو قۆڵه‌وه به‌ئاراسته‌ى قه‌زاكانى كه‌لار و كفرى سنوورى گه‌رمیان پێشره‌وى بكه‌ن، به‌بیانوى گه‌ڕانه‌وه بۆ ئه‌و ناوچانه‌ى تا ساڵى 2003 له‌ژێر كۆنترۆڵى عێراقدا بوون. هێزه كوردیه‌كانیش تا ئاماده‌كردنى ئه‌م هه‌واڵه ڕازى نه‌بوون ناوچه‌كانیان بۆ جێبهێڵن.\nلیوا نه‌وشیروان ئه‌حمه‌د فه‌رمانده‌ى ئاسایشى گه‌رمیان، به‌ده‌نگى ئه‌مه‌ریكاى ڕاگه‌یاند"هێزى موغاویرى عێراق هاتونه‌ته بازگه‌ى نه‌قشبه‌ندى نێوان ناحیه‌ى جه‌له‌ولا و قه‌زاى كه‌لار و داواى كشانه‌وه‌ى ئاسایش و هێزه كوردیه‌كانیان كردووه، بۆ ئه‌و جێگه‌یه‌ى كه ساڵى 2003 عێراقى لێبووه."\nبه‌رازیبونى كشانه‌وه‌ى هێزه كوردیه‌كان بۆ شوێنى ساڵى 2003، به‌م پێیه ده‌بێت ئه‌و هێزانه 15 كیلۆمه‌ترى تر به‌ره‌و باكورى جه‌له‌ولا و به‌ئاراسته‌ى قه‌زاى كه‌لار بكشێنه‌وه، له‌محاڵه‌ته‌شدا ناحیه‌ى كوڵه‌جۆى كوردنیشین و ده‌یان گوندى ترى كوردى ده‌كه‌ونه ژێر كۆنترۆڵى هێزه عێراقیه‌كان.\nلیوا نه‌وشیروان وتى"ئێمه به‌هێزه عێراقیه‌كانمان وتووه ناكشێینه‌وه و دۆخه‌كه وه‌كو خۆى به‌هه‌ڵپه‌سێردراوى ماوه‌ته‌وه."\nلاى خۆشیه‌وه موقه‌ده‌م عه‌تا مه‌لا ستار فه‌رمانده‌ى پێشمه‌رگه له‌كفرى، به‌ده‌نگى ئه‌مه‌ریكاى راگه‌یاند"هێزێكى حه‌شدى شه‌عبى چونه‌ته ناحیه‌ى جه‌باره‌ى پارێزگاى دیاله و به‌رێوه‌به‌رى پۆلیسى ناحیه‌كه‌یان نارده لامان، داوایانكرد پێشمه‌رگه تا خواروى كفرى بكشێته‌وه، واته ئه‌و جێگه‌ى ساڵى 2003 بازگه‌ى عێراقى لێبووه."\nوتیشى"ئێمه‌ش داواكه‌مان ره‌تكردونه‌ته‌وه و دۆخه‌كه وه‌كو خۆى ماوه‌ته‌وه."\nپێشره‌ویه به‌رده‌وامه‌كانى حكومه‌تى عێراق له‌قۆڵى پارێزگاى دیاله، له‌كاتێكدایه ئه‌و هێزانه سه‌رجه‌م ناوچه كێشه‌له‌سه‌ره‌كانى ئه‌و پارێزگایه‌یان خستۆته ژێر كۆنترۆڵى خۆیانه‌وه.\nدەقی ڕاپۆرتی پەیامنێرمان دڵشاد ئەنوەر


وه‌زاره‌تى به‌رگرى:پاراستنى سنور به‌هه‌ماهه‌نگى له‌گه‌ڵ حه‌شدى شه‌عبى ده‌بێت\nعه‌مید یه‌حیا ره‌سول وته‌بێژى فه‌رمى وه‌زاره‌تى به‌رگرى، ئه‌مڕۆ چوارشه‌ممه ،جه‌ختى كرده‌وه كه پاراستنى سنورى عێراق-سوریا به‌هه‌ماهه‌نگى له‌گه‌ڵ حه‌شدى شه‌عبى ده‌بێت.\nره‌سول له‌لێدوانێكى بۆ ئاژانسى هه‌واڵى عێراقیه(اه‌ع) ڕایگه‌یاند:" هه‌ماهه‌نگیه‌كى باش هه‌یه له نێوان ئۆپراسیۆنه هاوبه‌شه‌كان به‌سه‌رجه‌م كه‌رته‌كانیه‌وه له‌نێوانیشیاندا حه‌شدى شه‌عبى، بۆ پاراستنى ناوچه ئازادكراوه‌كان وناوچه بیابانیه‌كان هه‌روه‌ها ناوچه سنوریه‌كان له‌گه‌ڵ سوریا".\nره‌سول ئاماژه‌ى به‌وه كرد " هێزه ئه‌منیه‌كان به‌رده‌وامه له راوه‌دۆنانى پاشماوه‌كانى داعش له ناوچه بیابانى و زنجیره شاخاویه‌كان ، هێزه‌كانمان چه‌ندین ئۆپراسیۆنى فراوان ئه‌نجام ده‌ده‌ن به پاڵشتى هه‌وڵى هه‌واڵگیرى ، هه‌روه‌ها توانراوه سنورمان له‌گه‌ڵ سوریا بپارێزین به دانانى چه‌ندین كامیراى زیره‌ك و چاودێرى بۆ پاراستنى ئه‌و ناوچانه".\nره‌سول وتیشى :" هێزه‌كانمان پێش چه‌ند رۆژێك قۆناغى حه‌وته‌مى ئۆپراسیۆنى سه‌ركه‌وتنى به‌پێى ئه‌و پلانه كه له‌لایه‌ن ئۆپراسیۆنى هاوبه‌شه‌وه دانرابوو به‌سه‌ركه‌وتن كۆتایى پێ هێنا ، توانرا چه‌ندین پێگه و میوانخانه‌ى داعش بروخێنن و هه‌روه‌ها توانرا چه‌ندین به‌ڵگه‌نامه‌ى گرنگمان ده‌ستكه‌وت".


09:56 - 21/09/2020 70 جار خوێندراوەتەوە\nلە نیوەڕۆیەکی گەرمی بێ کارەبای گەرمیاندا، لە بن دارتویەکی گەورەدا، ڕۆمانۆکەی ژەنیاری تەمەکانی ڕۆماننوسی عێراقی عەلی بەدرم خوێندەوە. دەقەکە کورتە، بەڵام دەوڵەمەندە. عەلی بەدر، بە زمانێکی چڕی سینەمایی، وەک زمانی هەمەنگوای، سەربوردەی کەسێکمان بۆ دەگێڕێتەوە کە لە هەناو کۆمەڵێک زۆر لە دژایەتیدا دەژی. دەکرێت بە ئاسانی بڵێین کە پێکەوەگرێدانی دژەکان تیمای سەرەکی ڕۆمانەکەیە. ئەم تیمایە لە پێکەوەگرێدانی ئەوروپا و عێراق، شاری دۆزەخیی بەغدا و گەڕان بە دوای شاری باش یان یوتوپیای ئەوروپی، کە خۆی لە چەمکی شاری فازیلەی فارابیەوە دەردەربرێت. لە هەمانکاتدا دژبونی واقیع و یوتوپیا. پاڵەوانەکە ناوی نەبیلە، کەسێکە لە چینی ناوەندی شاری بەغدا، کار و حەزی مۆسیقایە. بەڵام لە هەوڵی ئەوەدایە کە کاری تر بکات بۆ بژێوی. لە میانەی کارەکانیدا، هەمیشە شکست و بێزاری دەرئەنجامی دەبێت، بۆیە لە دواجاردا بڕیاردەدات کە سەفەر بکات بۆ ئەوروپا.\nئەم تیمایانە زیاتر لە بیست ساڵە من تیایدا دەژیم و ئەزمونی دەکەم و بیری لێدەکەمەوە و دەمەوێت بینوسمەوە. نەبیل لە گەڵ خەڵکی دەروبەریاندا تەبانیە. ئەو بێزارە لێیان، بە تایبەتی ئەوانەی کە لە چینی خوارەوەن. بۆ وەسفکردنی بێزاری لەم خەڵکانە هەردوو وەسفی مارکسی و فارابییانە بەکاردەهێنێت. لێرەدا هەردوو فەیلەسوف هاوڕان، چەمکی لۆمپین-پرۆلیتاریات یان چینی خوارەوەی خاشاک، هەمان دیدی فارابیشە. وەک چینی ناوەند جێگای سەرسوڕمان نیە نەبیل ڕقی لە ئەوانەی خوار خۆی بێت و ئیرەیی بە چینی باڵاببات. ئەمە سروشتی خەڵکی چینی ناوەندە، کە بەردەوام لە ناسەقامگیری بێزاریی و ئیرەییدا دەژین. لای نەبیل خەڵكە خاشاکەکە لە سەردەمی سەددامدا زۆربەیان فیدایی سەدام بون، لە ئەمڕۆشدا چەکداری میلیشیاکانن.\nنەبیل لەم دونیا پڕ لە شکست و بێزارییەدا، زۆربەی کاتی لە شوقەکەی خۆی بە تەماشاکردن فلیمی پۆڕن بەسەر دەبات. ئەم فلیمانە لە ڕێگای ئەو چەند کەناڵەوە تەماشا دەکات کە لە دوکانی ئیسلامییەکانی سەر سوچەکە شفرەکەیان بۆ لابردوە. لێرەدا جارێکی تر ڕوبەڕوی دژایەتی دەبینەوە لە نێوان ئیسلامی و پۆڕندا. لە پاشاندا توشی دژایەتیەکی تر دەبین لە سێکسی ئەوروپی و سیكسی عێراقی، کاتێک ئەوروپی بە ئاشکرا و لە دەرەوە سێکس دەکات و لە عێراق سێکس لە تاریکی وبە نهێنی دەکرێت.\nئەو ڕۆژەی نەبیل لە گەڵ قاچاخچیەکەدا ڕێکدەکەوێت کە سەفەر بکات، خەریکی تەماشاکردنی فلیمێکی ڕوتە کە ژن و پیاوەکە لە دەرەوە سێکس دەکەن، بەڵام قاچاخچیەکە ناهێڵێت تەواوی بکات ناچاری دەکات کە لە گەڵیدا بڕوات. دیارە لە بەر شێوازی کۆمیدی و کاریکاتێری ڕۆمانەکە: هێندە بە ورودەکارییەوە لە ڕوداو و هەنگاوەکان وورد نابینەوە.\nقاچاخچیەکە دەیگەیەنێتە سەر سنوری تورکیا. لەوێ بیرکردنەوە لە وڵات و ڕۆشتن و گەڕانەوە دایدەگرێت.\nلێرەدا ڕوانگەیەکی فارابیانە دەردەبڕێت: فارابی دەڵێت، ئەگەر کەسێکی باش لە شارێکی خراپ ژیا، ئەوا دەبێت ئەو کەسە باشە لەو شارە خراپە نەمێنێت و بڕوات بۆ شارێکی باش. ئەمە سەرتاپا فەلسەفەی هەڵاتنی ئەوە. چیرۆکی زۆری قۆڵبڕین و فریودان و ترسناکی قاچاخچیەکانی بە بیردا دێتەوە. لە سەر سنوری تورکیا قاچاخچیەکی تر دەیخاتە ناو لۆرییەکەوە بۆ ئەوەی هەتا برۆکسل بیبات.\nلە جێگایەک دەوەستن بۆ پشو، کۆچکەرێکی ئەفغانی پێی دەڵێت: ئێرە پۆڵۆنیایە. ئەو نازانێت ئایا پۆڵۆنیایە یان نا، بەڵام ناوی پۆڵۆنیا کۆمەڵێک یادەوەری دەخاتەوە یادی، کاتێک مامی لە بەغدا کچە پۆڵۆنییەکی هاوڕێی سەردانی دەکات و ئەمیش هەرچەندە تەمەنی منداڵبوە بەڵام لە ماڵەوە دەنێردرێت لە گەڵ مامیدا. مامی بەبەرچاوی ئەمەوە، سیكس لە گەڵ هاوڕێ پۆڵۆنییەکەیدا دەکات. دیسانەوە عەلی دەمانخاتەوە بەر بەرکەوتەکانی ڕۆژهەڵات و ڕۆژئاوا. چۆن پۆڵۆنیەک لە ڕۆژهەڵات ڕۆژئاواییانە هەڵسوکەوت دەکات.\nکە دەگات، شاحینەکە لە ناوچەیەکی بیانی نشینی شاری برۆکسل دایدەبەزێنێت. ئەو دەترسێت کە ئەو جێگایە شارە یوتوپییەکە نەبێت. کاتێک دەچێتە شوقەکە ئاڵای تورکیا و مەغریب دەبینێت. پاشان هەرزوو گوێی لە دەنگی بانگی مزگەوت دەبێت. دەترسێت کە لە جێگایەکی دەروبەری عێراق بێت. کاتێک لە پەنجەرەکەیەوە لە دەرەوە دەڕوانێت بۆی دەردەکەوێت کە جێگایەکی نزیک بە عێراق نیە، بەڵام نازانێت کوێیە.\nکە لە شوقەکەی دەچێتە دەرەوە، ڕوبەڕوی خەڵکانی ڕۆژهەڵاتی زۆر دەبێتەوە کە لە ئەو ناوچەیەدا دەژین. ڕۆژێک نازانێت مانگی ڕەمەزانە لە جێگایەکدا سەلەفییەک بەهۆی خواردنی پیتزاوە لێی توڕەدەبێت و داوای لێدەکات کە دەبێت کەفارەت بدات. کەفارەت بریتیە لە بڕی پارەی وەرگیراو لە بەرامبەر کارێکی خراپدا وەک سزایەک. لێرەدا عەلی بەدر توشی کۆمەڵێک کێشەی ئەم ڕۆژگارەمان دەکاتەوە، چۆن ئەوانەی لە بەغدا لە دەستیان هەڵدێت، لە برۆکسل توشی دەبنەوە، دێنە ناو ژیانی تایبەتیەوە، سزای دەدەن، هەرەشەی لێدەکەن.\nبەڵام کاتێک فانی، کچە بەلجیکیە چەپەکە دەناسێت لە چینی ناوەندی بەلجیکی کەمێک ژیانی دەگۆڕێت.\nکاتێک لە گەڵ فانیدا سێکس دەکەن، فانی بە دەنگی بەرز ئاه و هاواریەتی. بە جۆرێک هەموو شوقەکانی تر گوێیان لێدەبێت. هەندێک پێی توڕە دەبن، هەندێک پێی پێدەکەنن، هەندێکی تر چێژی لێدەبینن. ڕۆژێک پاش سێکسکردن، باوکێکی تورک کە چەند کچێکی موحاجەبەی پاکیزەی هەیە، ڕێگەی پێدەگرێت و پێی دەڵێت دەبێت بەو کچە بەلجیکییە بڵێیت هێندە بە دەنگی بەرز هاوار نەکات لە کاتی سێکسدا. لێرەدا دیسانەوە توشی بەریەککەوتنی ڕۆژهەڵاتی ڕۆژئاوایی دەبێنەوە لە ئاشکرابونی سێکس و نهێنی بونی. کاتێک فانی بەئەمە دەزانێت زۆر لە تورکەکە توڕە دەبێت پێی دەڵێت لە وڵاتی خۆمدا بەوجۆرە هەڵسوکەوت دەکەم کە دەمەوێت. لێرەدا ڕوبەڕوی یەکێک لە هەرە ئاڵۆزییەکانی توێژی چەپی ئەوروپی دەبینەوە کە چۆن لە نێوان ڕەگەزپەرستی و سنگفراوانیدا جۆلانێ دەکات. ئەمە زیاتر زەق دەبێتەوە لە جۆری پەیوەندی لە گەڵ وڵاتدا، چەپەکان بە گشتی، وەها خۆیان دەنوێنن کە دژ بە وڵاتەکەیانن و بە وڵاتێکی خراپ و دواکەوتوو لە قەڵەمی دەدەن، بەڵام کاتێک بیانییەک هەمان ئەو شتانە بە وڵاتەکەیان بڵێت، کە خۆیان دەیڵێن، ئەوا خێرا دەکەونە بەرگری لە وڵاتەکەیان و لە کەسی بیانی توڕە دەبن و پێی دەڵێن ئەگەر ئێرەت پێخۆش نیە بگەڕێوە، یان دەبێت سوپاسگوزاربێت کە لێرە ڕێگەیان پێداوی بمێنیتەوە. بۆ نەبیل ئەم دوفاقیە لە گەڵ تێزەکەی فارابی لە بواری مۆسیقادا یەکناگرێتەوە چونکە فارابی مۆسیقا وەها دەبینێت کە کۆمەڵێک دەنگی جیاوازن پێکەوە دەنگێکی پڕ لە هارمۆنی دروست دەکەن. ئەم دیدە دەکرێت بۆ کەلتورەکانیش بگوێزرێتەوە.\nلەم روانگەیەوە نەبیل ڕۆژێک کە لە شوقەکەی فانی دەبێت دەبینێت لە ڕۆژنامەدا هەواڵی ئەوە هەیە کە فاشیستە بەلجیکیەکان چەند ڕۆژێک تر دژ بە پەنابەران خۆپێشاندان دەکەن. ئەویش بڕیار دەدات بڕوات هەتا لەم ڕوانگەی فارابیەوە قسەیان لە گەڵدا بکات. بەڵام لەوێ کاتێک لێیان نزیک دەبێتەوە و دەیەوێت قسەیان لە گەڵدا بکات، هێرشی دەکەنە سەر و دەیخەنە ژێر پێلەقە. لە ڕۆژی دوایی لە ڕۆژنامەدا وێنەی بڵاودەکرێتەوە لە ژێر ناونیشانی سەلەفیەک لە لایەن توندڕەوانەوە هێرشی کراوەتە سەر. نەبیل کە لە دەست سەلەفیەت هەڵات دەکرێت بە سەلەفی!\nزمانناس و شاعیرێکی بەناوبانگ کۆچی دوایی کرد\nناسینی كتێب: بيره‌وه‌ری له‌گه‌ڵ كتێب\nخۆکووشتنی ژەنەراڵ و کەسێتی چەمکسازیی\nپنتی ئەرخەوانی لە ڕۆمانی بیرەوەری مەحرەمانەی خێزانیدا


سه‌باره‌ت به بڕیاری دادگای عیراق ده‌رباره‌ی ڕێفراندومی هه‌ریمی کوردستان\nی مانگی یازده ٢٢, ٢٠١٧\nدادگای باڵای فیدراڵی سه‌باره‌ت به بڕیاره‌که‌ی ده‌ڵێت: "دوو جار هه‌رێممان ئاگاداركردۆته‌وه به‌ڵام وه‌ڵامیان نه‌داوینه‌ته‌وه".\nدادگای باڵای فێدراڵی عێڕاق وه‌ڵامی حكومه‌تی هه‌رێمی كوردستان ده‌داته‌وه سه‌باره‌ت به بڕیاری دادگا ده‌داته‌وه که به بێ ئاماده‌بونی نوێنه‌ری هه‌رێمی كوردستان له کۆبوونه‌وه‌ی دادگا سه‌باره‌ت به هه‌ڵوه‌شاندنه‌وه‌ی ڕیفراندۆم بریاری داوه. دادگاکه ،جه‌خت ده‌كاته‌وه"دوو جار له دوو كاتی جیاوازدا دادگای باڵا هه‌رێمی كوردستانی له ڕۆژی کۆبوونه‌وه‌ی دادگا ئاگاداركرده‌وه به‌ڵام هه‌رێمی كوردستان وه‌ڵامی دادگای نه‌دایه‌وه."\nڕۆژی20ی 11ی نوامبر دادگای باڵای فیدراڵی عیراق له کۆبوونه‌وه‌یه‌ک دا پرۆسه‌ی ڕیفراندۆمی هه‌رێمی كوردستانی به‌ناده‌ستوری ناوبرد و هه‌روه‌ها بڕیاریدا به‌هه‌ڵوه‌شاندنه‌وه‌ی سه‌رجه‌م ئه‌نجام و لێكه‌وته‌كانی ڕیفراندۆم له‌هه‌رێمی كوردستان و ئه‌و ناوچانه‌ی ده‌ره‌وه‌ی هه‌رێمی كوردستان كه پڕۆسه‌كه‌یان تێدا ئه‌نجامدرابوو.\nحاكم ئه‌یاس ساموك\nهه‌مان ڕۆژ پاش بڕیاره‌كه‌ی دادگای باڵای فیدراڵی نێچیرڤان بارزانی سه‌رۆكی حكومه‌تی هه‌رێمی كوردستان ڕه‌خنه‌ی له‌بڕیاره‌كه‌ی دادگای باڵای فیدراڵی عیراقی گرت و گوتی "هه‌ر چه‌ند بڕیاری دادگای ئیتیحادی ناتوانرێت پێداهاتنه‌وه‌ی به‌سه‌ردا بکرێت و حوكمی تەواوەتی وەردەگرێت، به‌ڵام دادگاکه یەكلایەنە بڕیارەكەیان داوە بەبێ ئەوەی نوێنەری حكومەتی هەرێم لەو دادگایە ئامادەبێت".\nلای خۆیانه‌وه دادگای باڵای فیدراڵی له‌وه‌ڵامی پرسیاری ده‌نگی ئه‌مریكا سه‌باره‌ت به هۆكاری بڕیاردانی دادگا به بێ ئاماده‌بوونی نوێنه‌ری هه‌رێمی كوردستان له‌زاری ئه‌یاس ساموك وته‌بێژی فه‌رمی دادگاكه به‌ده‌نگی ئه‌مریكای ڕاگه‌یاند"جه‌خت له‌وه ده‌كه‌ینه‌وه كه دادگای باڵا بانگهێشتی لایه‌نی هه‌رێمی كوردستانی كردبوو وه ئاگاداری كردبوه‌وه به ئاماده‌بونی له‌ڕۆژی دیاریكراوی دانیشتنی دادگادا".\nگوته‌بێژی دادگای فێدراڵی زیاتر ڕوونی كرده‌وه "سكاڵا له‌سه‌ر كراوان(سه‌رۆكی پێشووی هه‌رێمی كوردستان و هه‌رێمی كوردستان) له ڕۆژی دانیشتنی دادگاکه که له٢٠-١١-٢٠١٧ له سه‌ر پڕۆسه‌ی ده‌نگدان به‌ڕێوه‌چوو، ئاگادار کرابوونه‌وه.\nپێشتریش له مانگی ئه‌یلولدا به‌هه‌مان شێوه ئاگاداركرابونه‌وه،هه‌روه‌ها سه‌رپشك كرابوون له‌وه‌ی خۆیان وه‌ك كه‌سایه‌تی ئاماده‌ده‌بن،یاخود نوێنه‌ری یاسایی خۆیان له‌ڕێگای پێدانی بریكارنامه‌ی تایبه‌ت\_یاخود گشتی بنێرن بۆ به‌رده‌م دادگا، به‌ڵام دادگا هیچ وه‌ڵامێكی له‌لایه‌ن سكاڵا له‌سه‌ركراوانه‌وه پێ نه‌گه‌یشت،ئه‌مه‌ش له‌ڕووی یاساییه‌وه وا داده‌نرێت كه‌جۆرێكه له‌جۆره‌كانی دانپێدانان،هه‌روه‌ك له سكاڵاكه‌دا به‌وجۆره هاتووه له‌حاڵه‌تی ئاماده‌نه‌بوونی خۆیان یاخود نوێنه‌ره‌كانیان له‌ڕووی یاساییه‌وه به‌دان پێدانان داده‌نرێت."\nده‌قی وه‌ڵامی دادگا بۆ ده‌نگی ئه‌مریكا\nبه‌پێی بڕگه\_٤ له مادده(٩٣)ی ده‌ستوری هه‌میشه‌یی عیراقی یه‌كێك له‌ئه‌ركه‌كانی دادگای فیدراڵی یه‌كلایی كردنه‌وه‌ی ئه‌و كێشانه‌یه كه له نێوان هه‌رێمه‌كان و حكومه‌تی ناوه‌ندی،هه‌رێمه‌كان و پارێزگاكان،وه هه‌روه‌ها شاره‌وانیه‌كان و خۆبه‌ڕێوه‌به‌ره خۆجیه‌كاندا دروست ده‌بێت.\nله‌وه‌ڵامی كاری دادگا له‌سه‌ر ئه‌و كێشانه‌ی ئێستا له‌نێوان هه‌رێمی كوردستان و به‌غدادا هه‌یه،ئه‌یاس ساموك وته‌بێژی فه‌رمی دادگای باڵای فیدراڵی عیراق وتی."ئه‌و بڕیاره‌ی دادگای باڵا له٢٠-١١ سه‌باره‌ت به ناده‌ستوری بوونی ڕیفراندۆمی هه‌رێم دای،هه‌روه‌ها ئه‌نجام و لێكه‌وته‌كانی ڕیفراندۆمی له‌هه‌رێمی كوردستان و ناوچه‌كانی ده‌ره‌وه‌ی هه‌رێمیش هه‌ڵوه‌شانده‌وه چه‌ندین ده‌رگای واڵا كرد به‌ڕووی چاره‌سه‌ركردنی كێشه‌كان."\nوه‌ڵامی دادگا بۆ پرسیاری دووه‌می ده‌نگی ئه‌مریكا\nڕۆژی(٢٥)ی ئه‌یلول هه‌رێمی كوردستانی\_عیراق ڕیفراندۆمی بۆ سه‌ربه‌خۆیی ئه‌نجامدا به‌و هۆیه‌وه له‌پێش ئه‌نجامدانی پڕۆسه‌كه و دوای بڕیاری ئه‌نجامدانی پڕۆسه‌كه‌ش ،چه‌ند سكاڵایه‌ك له‌لایه‌ن حكومه‌تی عیراقی و چه‌ند ئه‌ندام په‌رله‌مانتارێكی عه‌ره‌به‌وه له‌ڕێگای داواكاری گشتیه‌وه له‌سه‌ر هه‌رێمی كوردستان له‌به‌رده‌م دادگای باڵای فیدراڵی تۆماركرا.


پشتگیری کورد و فەڵەستین | دەزگاى زارى کرمانجى\nوەک کوردێکی ناسیۆنالیست، پشتگیری نیم، چونکە ئەوە کێشەی نێوان گەلی عەرەب و یەھوودە نەک منێکی کورد وەک مرۆڤایەتی، دڵ گرانم بەو کوشتارەی کە کرا بەرانبەر خەڵکانی بێ تاوان، دژی کۆمەڵکوژیم و بە تاوانی گەورە لە قەڵەم دەدرێن، کوشتنی بە ئەنقەست تاوانە، ڕشتنی خوێنی مرۆڤ تاوانە، وەک لایەنە دینییەکەش، لەگەڵ ئەوە نیم سووکایەتی بە پیرۆزییەکانی ھیچ دینێک بکرێت چ لێرە چ لەوێ، قبوڵ نەکراو و بێ ڕێزییە، لەگەڵ ڕێزگرتن لە ئایدۆلۆژیای ئازادم.\nبەڵام شەڕی ئیسرائیل و فەڵەستین پەیوەندی بە کوردەوە نییە، کۆمەڵە کەسانێک ھاتوون پێیان وایە بە پشتگیری کردنیان لە فەڵەستین، کارێکی مرۆڤانە دەکەن، پێشیان وایە ئەوانەی پشتگیری لە فەڵەستین ناکەن ئەوە دڕندەن، کەواتە ئێوەش دڕندەن،\nچونکە پشتگیری لە کوشتار و کۆمەڵکوژی دەکەن پشتگیری فەڵەستین دەکەن، ئەو فەڵەستینەی کە پشتگیری لە ھێرش و کۆمەڵکوژییەکەی تورکیا کرد بۆ سەر خاکی کوردان بۆ سەر عەفرین، خوێنی چەندەھا گەنج و ژن و منداڵ و پیاوی بێتاوانیان کردە قوربانی، فەلەستینییەکان لە مزگەوتەکانیان نزای سەرکەوتنی تورکیایان لە دژی ئێمە دەکرد!\nلە چاوپێکەوتنێک كونسوڵی گشتی فه‌ڵه‌ستین لە ھەولێر ڕایگەیاند کە کورد نەوەی صلاح الدینی ئەیوبییە، دەبێت پشتگیری فەلەستین بکەن، صلاح الدین بۆ فەلەستین شەڕی کردووە، ئەی عەفرین نەوەی صلاح الدین نین ؟ ئەی عەفرین ھەر کورد نین ؟ کاتێک کورد کیمیاباران کرا و خەڵکی لێ ئەنفال کرا، بۆ ئێوە پشتگیری کوردتان\nنەکرد ؟ ئەی ئەوکاتیش کورد نەوەی سەلاحەدین نەبوو ؟ کە ئەوکاتە سەرۆکەکەتان یاسر عرفات شانازی بە سەدام حسێنەوە دەکرد!\nپاشان صلاح الدین بۆ دەوڵەتی ئیسلامی و مسوڵمانان شەڕی کردووە نەک فەلەستین، وە ئێوە زیاتر کێشەی قەومیەتتان هەیە نەک ئایین.\nئیسرائیل چەندین دەوڵەتی عەرەبی مووسوڵمان ھاوپەیمانین وەک میسر و ئوردن بەحرەین و ئیمارات سودان و مەغریب، کوردە تۆ پشتگیری چی لە فەلەستین دەکەی ؟ کە\nدەوڵەتیشت نییە، ھێشتا لە نێوان دوو پارێزگا شەڕی شارچێتیی دەکەن، شەڕی حیزب دەکەن، شەڕی مووچە و نان دەکەن، کەوتووینەتە نێو گێژاوی ململانێ و بەرژەوەندی سیاسی دەوڵەتانی تر\nدەس بە کڵاوی خۆتانەوە بگرن با بانەیبا.


دروشمةكانى كوفر لة كوردستانی عیراق و سوریا – بنیان جهاد علیه دین سکولاریسم و مذاهب مختلف آن\nدروشمةكانى كوفر لة كوردستانی عیراق و سوریا\nحوكم نه‌كردن به قورئان و سونه‌ت و دژایه‌تی كردنی و رێ لێ گرتنی و گۆرینی.\nحوكم كردن به دیموكراسی وسیکولاریسم( عه‌لمانیه‌ت) و بانگه‌واز بۆكردنی\nهه‌لبژاردنی رێبازی نه‌ته‌وه و خاك په‌رستی و بانگه‌وازبۆكردنی وچه‌سپاندنی\nسوكایه‌تی كردن به ئیسلام قورئان و سونه‌ت له ده‌زگاكانی راگه‌یاندن هه‌ولی نه‌هیشتنی و ناشرین كردنی له‌ژێریاسای ئازادی ڕاگه‌یاندن و رۆژنامه‌گه‌ری.\nزه‌مینه‌سازكردن بۆ بره‌و دان به فیكری ئیلحاد و دادمه‌زراندنی ده‌یان بنكه و رێكخراو بۆ ئه‌و بواره .\nخۆنزیكردنه‌وه و پشتیوانی كردن و دۆستایه‌تی و هاوكاری كردنی یه‌هود و ئه مریکای سیکولار به‌هه‌موو شێوه‌یه‌ك ..\nحه‌لال كردنی(ئازاد کردنی) زینا و ریبا له ژێر ناوی رێپێ دان و یاسایی كردنی و به‌ده‌ستوور دانانی به‌ماف و ئازادی تاكه‌كه‌س.\nحه‌رام كردنی (ممنوع کردنی )حه‌لاله‌كان وه‌ك جیهاد و باسی طاغووت و… له ژێر ناوی كۆنه‌په‌رستی سته‌م و تیرۆر و توندره‌وی .\nئه‌م كوفرانه‌و ده‌یانی تر له حكومه‌تی كوردستان بوونی هه‌یه\nئه‌مه‌ش به‌كۆده‌نگی هه‌موو زانایانی ئیسلام له كۆن و نوێ ئه‌مانه هه‌مووی كوفری ئاشكرا و روونن هه‌ر یه‌كێك له‌و كوفرانه هه‌بێت واجب ئه‌بیت جه‌نگان و جیهاد و كوشتار كردن له‌دژی ئه‌و ئه‌كه‌سانه .\nسه‌ره‌رای ئه‌و هه‌موو كوفرانه كۆمه‌ڵێكی بێ عه‌قڵ و موڕته‌د ئه‌ڵێن ئه‌وه نیه له كوردستان به‌ئازادی نویژ و جومعه و جه‌ماعه‌ت و به‌رپا ئه‌كرێ و بانگ ئه‌درێ؟!!\nمنیش ئه‌ڵێم : نه‌ك له كوردستان به‌لكو له كافرترین وڵاتی سه‌ر زه‌وی و هه‌موو وڵاتانی یه‌هود و نه‌صاری و سیکولار ئه‌و دروشمانه ڕێ پێدراوه و ئه‌نجام ئه‌درێ به‌بێ هیچ سانسۆرێ به‌ڵكو له‌و ولاتانه زۆر زیاتر مافی خۆی پێ ئه‌درێ ووتاربێژ زیاتر ئازادی بۆهه‌یه وه‌ك له كوردستان ، وه ئه‌و دروشمانه له‌هیچ كات و سه‌رده‌مێك نه‌بۆته هۆی بێزاركردنی تاغووتان و سته‌مكاران چونكه ئه‌وان ئه‌یانه‌وێ دین ته‌نها بریتی بێت له ئه‌نجام دانی ئه‌و په‌رستشانه و په‌یوه‌ندی نه‌بێت به‌سیاسه‌ت و ئابووری حوكمه‌وه ئه‌وه‌ش به سیکولار کردنی (عه‌لمانیكردنی) دینه كه ئاواتی گه‌وره و له مێژینه‌یانه هاته دی بۆیان.


بەهێزکردنی ڕێکخراوەکانی کۆمەڵگای مەدەنیی لە عێراقدا | UNDP in Iraq\nئاڵوگۆڕی زانیاریی یاوەرەکان لە نێو ڕێکخراوەکانی کۆمەڵگای مەدەنیدا. © UNDP عێراق/٢٠١٤\nچەمکی کۆمەڵگای مەدەنیی دووچاری زۆر ئاستەنگیی بۆتەوە لە عێراقدا، وەکو کارکردن لە ژینگەیەکی نادیموکراتیی و ناجێگیریی و ڕێگریی لە مەرکەزییەتبوون و نەبوونی هەستی پێکەوەیی. هەڕەشەی بەردەوام لەسەر ئاسایش دەبێتە هۆی لەکارخستنی توانستەکان و ڕۆڵی کۆمەڵگای مەدەنی. لەدەرەنجامدا کار و کاریگەریی ڕێکخراوەکانی کۆمەڵگەی مەدەنیی CSO سنوردار و پەراوێزخراو دەبێت.\nڕێکخراوەکانی کۆمەڵگای مەدەنی بەهەمان شێوە تۆڕێکی کارایان نیە لەنێوان خۆیاندا و بەشێوەیەکی نەشیاو ڕاپۆرت لەسەر چالاکیەکانیان ئەنجام دەدەن. نەبوونی دامەزراوەی ئەکادیمی و حکومیی تەرخانکراو بۆ لێکۆڵینەوە و چاودێریکردنیی کۆمەڵگای مەدەنیی زیاتر بۆتە هۆی لاوازکردنی پەرەپێدانی تێگەشتن لە بەهێزکردنی پەیوەندیەکان پێکەوە لەنێوان کۆمەڵگای مەدەنی و حوکمڕانییەکی باشی دیموکراتیی\nئەم پڕۆژەیە دەیەوێت کۆمەڵگای مەدەنی بەهێزبکات بۆ ئەوەی بە شێوەیەکی کارا چاودێری پەیوەستبوونی حکومەت بکات بە پرۆسە و شەفافیەتەکانەوە لە ڕێگەی دروستکردنی توانستی ڕێکخراوی هەڵبژێردراو بۆ ئەوەی حکومەت پەیوەست بکات بەوەی کە بەرپرسیاربێت لە بوارەکانی دابینکردنی خزمەتگوزاری و گەندەڵیی و مافەکانی مرۆڤ و مافە مەدەنییەکان\nئەم پڕۆژەیە بە هەمان شێوە بەشداری دەکات لە دامەزراندنی کەناڵی بەردەوامی ئاخاوتن و هاوبەشیی لەنێوان ڕێکخراوەکانی کۆمەڵگای مەدەنی و حکومەت بۆ دڵنیابوون لەوەی کۆمەڵگای مەدەنی لەکاتی پرۆسەکانی ڕێسا داناندا بەشداری پێبکرێت\nلەکۆتاییدا بە دەستە جەمعیی ڕێکخراوەکانی کۆمەڵگای مەدەنی لە ڕاهێنانی ڕاهێنەران دەگاتە ئەنجام، لەگەڵ ئامانجی کاراکردن بۆ فراوانکردنی تۆڕی ڕێکخراوەکانی کۆمەڵگەی مەدەنی.\nپڕۆژەی ڕێکخراوەکانی کۆمەڵگای مەدەنی: دەستە جەمعیی ٣١ ڕێکخراوی کۆمەڵگای مەدەنیی هەشت پڕۆژەی جێبەجێ کرد لە بوارەکانی مافی مرۆڤ و گەندەڵی و دابینکردنی خزمەتگوزاریدا لە مانگی ئایاری ٢٠١٣ەوە تا نیسانی ٢٠١٤. بە لەخۆ گرتنی زۆرینەی پارێزگاکانی عێراق توانیان یارمەتیدەر بن لە چاککردنی بەرپرسیارێتیی خزمەتگوزاری ناوخۆیی لەڕێی بەشداریپێکردنی هاوڵاتیان لە تۆڕی نێوان کۆمەڵگای مەدەنی و دەسەڵاتەکانی ناوخۆدا. ئەمە بەرزکردنەوەی هوشیاریی لەخۆ دەگرێت لەسەر مافەکانی مرۆڤ بەتایبەتی لەسەر مافەی کەمایەتیەکان و هاندانی باشترکردنی حوکمڕانیی لەڕێی بەشداریپێکردنی خانمان بە شێوەیەکی باشتر لە بواری گشتییدا.\nبەشداریکردنی پەرلەمان لەسەر مافەکانی مرۆڤ: لە ساڵی ٢٠١٢دا، UNDP یەکەم کۆبونەوەی نێوان ڕێکخراوەکانی کۆمەڵگای مەدەنی و پەرلەماندا بەست لە ناوچە جیاوازەکانی وڵاتدا. ١٩ نوێنەری ڕیکخراوەکانی کۆمەڵگای مەدەنی و ئەنجومەنی نوێنەران لە کانونی دووەمی ٢٠١٥ دا (دەستەی ڕاوێژکاریی ڕێکخراوە ناحکومیەکان بۆ مافی مرۆڤ- NGO Human Rights Advisory Board) دروستکرد کە یەکەمە لە عێراقدا. ئەم دەستەیە هاریکاریی ئەنجومەنی مافەکانی مرۆڤی پەرلەمان دەکات بۆ ئەوەی بە شێوەیەکی کارا بەشداربێت لە کۆمەڵگای مەدەنیدا و هانی مافەکانی مرۆڤ بدات لەڕێی دەستەیەکی یاسادانەرەوە.\nپەرەپێدانی توانستی ڕێکخراوەکانی کۆمەڵگای مەدەنی: UNDP یارمەتیی پەرەپێدانی توانستی ڕێکخراوەکانی کۆمەڵگای مەدەنیدا لەسەر پڕۆژەی پەرەپێدان و جێبەجێکردنی پڕۆژە، بەتایبەت لەڕێی وۆرکشۆپی ڕاهێنان و مەشقی سەرکار و پاڵپشتییەوە\nحکومەتی شاهانەی دانیمارک\nکانونی یەکەمی 2014\nکانونی یەکەمی 2013\nکانونی یەکەمی 2012\n٢٠١٢ – حوزەیرانی ٢٠١٥\nبنیادنانی توانست، حوکمڕانیی دیموکراتیی\nئامانجەکانی پەرەپێدانی هەزارە قۆناغی ٣، ٦\nحکومەتی شاهانەی دانیمارك، ڕێکخراوەکانی کۆمەڵگای مەدەنیی عێراقیی، ئەنجومەی کۆمەڵگای مەدەنی لە پەرلەمان، بەڕێوەبەرێتی ڕێکخراوە ناحکومەیەکان


پەکەکە دوایین ڕۆژەکانی خۆی لە شەنگال بەسەر دەبات - SAHAR KURDISH (Sorani)\nپەکەکە دوایین ڕۆژەکانی خۆی لە شەنگال بەسەر دەبات\nفەرماندەی هێزی زێرەڤانی پێشمەرگە وێڕای ئاماژە بەوەی کە پێشمەرگە هیچ کات خوازیاری شەڕ لە گەڵ هیچ لایەنێک نەبووە، جەختی کردە سەر ڕەوایی بەرەنگاربوونەوەیان هەمبەر بە پەکەکە و وتی: پەکەکە ئێستا دوایی ڕۆژەکانی خۆی لە شەنگال بە سەر دەبات.\nبەپێی هەواڵی کوردپرێس، عەزیز وەیسی فەرماندەی گشتیی هێزی زێرەڤانی پێشمەرگە لە ڕێوڕیسمی ساڵوەگەڕی دامەزراندنی هێزەکانی پێشمەرگەی سووریا ناسراو بە "ڕۆژ"، ڕایگەیاند: لە مێژووی هیچ هێز و سوپایێکدا سەرکەوتنی هەمیشەیی و تەواو بوونی نییە و پێویستە پەکەکە یارمەتی هێزەکانی پێشمەرگە لە بەرانبەری داعش لە کۆبانی لە یاد نەکات.\nزیادشی کرد: ئەمە لە کاتێکدایە کە ئەمڕۆ پەکەکە لە وەڵامی ئەو هاوکارییەدا، کوردانی ئیزدی لە دژی هەرێمی کوردستان دنە دەدات.\nناوبراو جەختی کردەوە: هێزەکانی پێشمەرگە هیچ کات خوازیاری شەڕ نەبوون، چونکە شەڕ و تێکهەڵچوون تەنیا وێرانی بەدواوە دەبێت، بەڵام لە هەمان کاتدا بە ڕەوای دەزانین لە بەرانبەر پەکەکەدا بوەستین کە دوایین ڕۆژەکانی خۆی لە شەنگال بە سەر دەبات.\nعەزیز وەیسی وێرای ئاماژە بە گەڕانەوەی هێزەکانی پێشمەرگەی ڕۆژ بە شێوەی ڕاستەوخۆ و بێ وەستان بۆ کوردستانی سووریا، ڕایگەیاند: هێزی پێشمەرگە ئامادەیە لە گەڵ لایەنی بەرامبەری سەبارەت بەو بابەتە گفتوگۆ بکات.\nMar 16, 2017 12:44 Asia/Tehran


خانمی یه‌که‌می پێشووی ئه‌مه‌ریکا له ته‌مه‌نی 93 ساڵیدا کۆچی دوایی کرد.\nبێتی فۆڕد به ئاشکرای داکۆکی له مافه‌کانی ژنان ده‌کرد و هه‌روه‌ها دامه‌زرێنه‌ری ناوه‌ندی بێتی فۆرد بۆ ته‌رک کردنی ده‌رمان و موخه‌ده‌رات بوو. ئه‌ندامانی بنه‌ماڵه‌که‌ی ڕایانگه‌یاند ئه‌و خانمه له شه‌وی هه‌ینی کۆچی دوایی کرد.\nله‌م باره‌یه‌وه سه‌رۆک ئۆباما گوتی خانم فۆرد، به ڕێگای ئازایه‌تی و خه‌مخۆری تایبه‌تمه‌ندییه‌کی بۆ که‌سایه‌تی خۆی دروست کردبوو و وه‌ک یه‌که‌م خانمی وڵات ده‌نگێکی به‌هێز بوو بۆ ته‌ندروستی و مافه‌کانی ژنان.\nسه‌رۆکی پێشوو جمی کارته‌ر په‌سنی خانم فۆردیدا بو بۆ کاره‌کانی له بواری ته‌ندروستی ده‌رونی و خزمه‌تگوزاری بۆ ته‌رککردنی ده‌رمان و موخه‌ده‌رات.\nسه‌رۆکی پێشوو George H W Bush گوتویه‌تی " خانم فۆرد خانمێکی به‌جه‌رگ بوو دایکێکی زۆر چاک و هاوڕێیه‌کی باش بوو".\nخانـمێکی یه‌که‌می دیکه‌ی ئه‌مه‌ریکا نانسی ڕێگن گوتی خانم فۆرد مایه‌ی دڵخۆشی زۆر که‌س بوو به‌هۆی هه‌وڵه‌کانی له سه‌نته‌ری بێتی فۆرد و هوشیار کردنه‌وه‌ی خه‌ڵکی سه‌باره‌ت به نه‌خۆشی شێرپه‌نجه‌ی مه‌مک.\nخانم فۆرت له ساڵی 1918 له شیکاگۆ له دایک بوو. کاتێ تمه ته‌مه‌نی نزیکه‌ی 20 ساڵان بوو چوو بۆ نیویۆرک و وه‌کو سه‌ماکه‌ر و نمایشکاری جلو به‌رگ کاری ده‌کرد. سه‌رۆکی کۆچ کردوو جیڕاڵد فۆرد هاوسه‌ری دووهه‌می بوو. به ماوه‌یه‌کی کورت به‌ر له‌وه‌ی به‌ڕێز فۆرد له ساڵی 1948 بۆ کۆنگرێس هه‌ڵبژێردرێت ژیانی هاوسه‌رێتییان پێک هێنا. له ساڵی 1974 چوونه کۆشکی سپی پاش ئه‌وه‌ی شه‌رمه‌زاری ناسراو به واته‌ر گه‌یت بوو به هۆی ئه‌وه‌ی سه‌رۆک ڕیچارد نیکسن و یه‌که‌م جێگری سپیرۆ ئه‌گنۆ ده‌ست له کار بکێشنه‌وه.\nوه‌ک خانمی یه‌که‌می وڵات بێتی فۆرد به‌وه ناوبانگی ده‌رکرد له دیمانه‌یه‌کی ته‌له‌فیزیۆنی دا به ڕاشکاوانه باسی له مافه‌کانی ژنان، په‌یوه‌ندی جنسی به‌ر ژیانی هاوسه‌رێتی و منداڵ له‌بار بردن کرد.\nکاتێک که له کۆشکی سپی بوو دووچاری نه‌خۆشی شێر په‌نجه‌ی مه‌مک هات، خۆشی هه‌وڵێکی زۆریدا بۆ هوشیار کردنه‌وه‌و ئه‌نجامدانی توێژینه‌وه له سه‌ر ئه‌و نه‌خۆشییه.\nپاش ئه‌وه‌ی کۆشکی سپی به‌جێهێشت، دانی به‌وه‌دا نا هۆگری ئه‌لکۆهۆلو ده‌مانی ئازار بوبوو هه‌وڵی چاره‌سه‌ری خۆی دا.\nله ساڵی 1982 سه‌نته‌ری بێتی فۆردی دامه‌زراند که هه‌تاکو ئه‌مڕۆش یه‌کێکه له به‌ناوبانگترین سه‌نته‌ره‌کانی یارمه‌تیدان بۆ واز هێنان له ئه‌لکه‌حول و موخه‌ده‌رات.


کوردیپێدیا - پێشبینی دەکرێت بارودۆخی دارایی هەرێم لە ساڵی 2017دا باشتربێت\n📊 پێشبینی دەکرێت بارودۆخی دارایی هەرێم لە ساڵی 2017دا باشتربێت | پۆل: ئامار و راپرسی | زمانی بابەت: 🏳 کوردیی ناوەڕاست\nپێشبینی دەکرێت بارودۆخی دارایی هەرێم لە ساڵی 2017دا باشتربێت\nدوارۆژ، عیسا عەبدولقەهار\nسەرۆکی سەندیکای ئابووریناسانی کوردستان رایدەگەیەنێت، بە بەرزبوونەوەی نرخی نەوت و چاکسازیکردن لە سێکتەرەکانی حکومەت، پێشبینی دەکرێت بارودۆخی دارایی و ئابووری هەرێم لە ساڵی داهاتوو "زۆرباش" ببێت.\nئەمیر بەکر قەساب، سەرۆکی سەندیکای ئابووریناسانی کوردستان بە دواڕۆژی راگەیاند "بەپێی هەموو پێشبینییەکان لە ساڵی داهاتوودا نرخی نەوت لە نێوان 55 تاکو 60 دۆلار جێگردەبێت، بەمەش کێشەی دارایی هەرێم زۆرباش دەبێت، بەڵام پێویستە حکومەتی هەرێم لەو چاکسازیانەی کە بەنیازە ئەنجامی بدات، سەرکەوتوو بێت و پاشەکشە نەکات".\nئەمیر قەساب، ئاماژەی بۆ ئەوەشکرد، هەرچەندە بەپێی ئامارەکانی وەزارەتی سامانە سروشتییەکان لە مانگی تشرینی دووەمی 2016 بەرمیلێک نەوتی بە 16 دۆلار و 600 سەنت داوە و بەشێکیش لە داهاتی نەوتەکەی داوەتەوە کۆمپانیاکان نەوت، بەڵام دەبێت حکومەت نرخی نەوتەکە بەرزبکاتەوە چونکە لە ئێستادا نرخی نەوت لە بازاڕەکان لە 52 دۆلار نەهاتۆتەوە خوارەوە.\nسەرۆکی سەندیکای ئابووریناسان روونیکردەوە، دەبێت گرێبەستەکانی حکومەتی هەرێم لەگەڵ تورکیا و کۆمپانیاکانی نەوت روونبکرێتەوە و شێوازی هەناردەکردنی نەوتی هەرێمیش لەرێگەی تورکیاوە روونبکرێتەوە.\n1. 👁 18-12-2016\n📅 رۆژی دەرچوون: 18-12-2016\n➕ ئەم بابەتە لەلایەن: (هاوڕێ باخەوان)ەوە لە: Dec 18 2016 12:17PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 18 2016 12:18PM باشترکراوە\n👁 ئەم بابەتە 5,168 جار بینراوە


خولی پلە یەکی سێربیا - ڕادنیکی نیس vs ڤۆزدۆڤاچ - Soccer - Yariga - Results, fixtures, tables and statistics\nبۆراک چاچاک vs. Radnik Surdulica ناپرێداک vs. کرێڤنا زڤێزدا پارتیزان vs. کوکاریکی زێمون vs. ڤۆیڤۆدینا کرێڤنا زڤێزدا vs. Mačva Šabac ڕادنیکی نیس vs. ڤۆزدۆڤاچ ڕاد بیۆگراد vs. سپارتاک سوبۆتیکا کوکاریکی vs. جاڤۆر ئیڤانجیکا Radnik Surdulica vs. پارتیزان Bačka Palanka vs. بۆراک چاچاک\nڕادنیکی نیس vs ڤۆزدۆڤاچ 1-1\n66' م. پوتینجانین (G)\nM. Pavkov (PG) 88'\n6 M. Tomić 57'\n25 M. Pavkov 88'\n1 Z. Popović گ 71'\n7 D. Georgijević 39'\n17 م. پوتینجانین 18' 66'\n23 A. Ješić 81'\n25 M. Pavlović 73'\n8 Slaviša Stojanović بۆ Saša Stojanović 66'\n18 N. Kovačević بۆ M. Tomić 66'\n19 A. Subić بۆ N. Stanković 43'\n11 M. Perović بۆ D. Georgijević 88'\n20 Andrija Luković بۆ M. Pavlović 83'\n30 N. Ćirković بۆ B. Duronjić 82'\n22/09/18 SUL ڤۆیڤۆدینا 3 - 0 ڤۆزدۆڤاچ بینینی ڕووداوەکان زانیاری زیاتر لەسەر ئەم یارییە\n26/09/18 CUP Sinđelić Beograd 1 - 0 ڤۆزدۆڤاچ بینینی ڕووداوەکان زانیاری زیاتر لەسەر ئەم یارییە\n30/09/18 SUL ڤۆزدۆڤاچ 1 - 0 Radnik Surdulica بینینی ڕووداوەکان زانیاری زیاتر لەسەر ئەم یارییە\n05/10/18 SUL پارتیزان 4 - 0 ڤۆزدۆڤاچ بینینی ڕووداوەکان زانیاری زیاتر لەسەر ئەم یارییە\n31/10/18 SUL ڤۆزدۆڤاچ - ڕاد بیۆگراد زانیاری زیاتر لەسەر ئەم یارییە\n04/11/18 SUL Mačva Šabac - ڤۆزدۆڤاچ زانیاری زیاتر لەسەر ئەم یارییە\n10/11/18 SUL Bačka Palanka - ڤۆزدۆڤاچ زانیاری زیاتر لەسەر ئەم یارییە


سەرۆک کۆمار: روانینی راستەقینە بۆ بەرەنگاربوونەوەی توندو تیژیی دژی ژنان پێویستە بە کردەوە ھەنگاوی جددی بۆ بنرێت\nالثلاثاء 25 كانون أول 2018 - 15:50\nبەڕێز سەرۆک کۆمار د. بەرھەم ساڵح دووپاتیکردەوە: بیرکردنەوە و روانینی راستەقینە بۆ بەرەنگاربوونەوەی توندو تیژیی دژی ژنان پێویستی بە ھەنگاونانی جددی و یەکلایی کەرەوەیە بە جۆرێک کە پێگەی ژن لە ناو کۆمەڵدا بەھێز بکات.\nبەڕێز سەرۆک کۆمار ئەمڕۆ سێ شەممە ٢٥|١٢|٢٠١٨ لە کۆشکی سەلام لە بەغداد لە کاتی پێشوازیکردنی لە ژمارەیەک ژنانی پەرلەمانتار و چالاکوان و راگەیاندنکار لە بواری بەگژاچوونەوەی توندوتیژیی دژی ژنان، دووپاتیکردەوە "سەرخستنی ژنان و بە هێزبونیان لە گەیاندنی پەیامە پڕ بەھا و بە نرخەکەیان لە ناو کۆمەڵدا ئەرکێکی مرۆڤایەتی و بەرپرسیارێتیەکی کۆمەڵایەتی سەرشانمانە".\nبەڕێزیان لە وتەکانیدا روونیکردەوە "بە درێژایی سەردەم و قۆناغەکانی رابردوو ژنان روبەڕووی چەوساندنەوە و بەشخوراویی بوونتەوە، ئێستا کاتی ھاتووە داکۆکییان لێ بکرێت و پارێزگارییان لێ بکرێت لە ھەموو جۆر و شێوازەکانی توندوتیژیی، هەروەها جیاوازیکردنی چینایەتی و کۆمەڵایەتییان نەمێنێت و رێزیان لێ بگیرێت، دەبێت کار بکرێت بۆ ئەوەی بە راستی بەشداری بکەن لەگەڵ پیاواندا لە بەڕێوەبردنی کاروبارەکانی رۆژانەدا و وەرگرتنی پۆست و لێپرسراویەتییدا، دەشبێت بەشداربن لە بڕیارەکانی ئیدارەی وڵاتدا.\nسەرۆک کۆمار لە وتەکانیدا داوایکرد، ئەو یاسا و رێسایانە دەربکرێن و پەسەند بکرێن کە پێویستە و دەبنە فاکتەری کارا کردنی رۆڵی ژنان لە وەرگرتنی پۆست و راپەراندنی ئەرکەکانیان، ھاوکات بەدیھێنانی تەواوی مافەکانیان زامن بکات.\nسەرۆک بەرھەم ساڵح لە بەشێکی تری وتەکانیدا قوربانیدانی ژنانی بەرزنرخاند کە لە خەبات و تێکۆشان و بەشداریکردنیان ھاوتای پیاوان پێشکەشیان کردووە لە بەرگرییکردن لە عێراق و بەرەنگاربوونەوەی تیرۆریستانی داعشی تاوانبار، کە ھەموو جیھان گەواھی دەدات بۆ ئەو قارەمانێتیەیان.\nئەندامانی وەفدی ژنانیش لای خۆیانەوە لەگەڵ ستایشکردنی رۆڵی سەرۆک کۆمار لە بەرامبەر ئەو پشتگیرییانەی کە پێشکەشی ژنانی دەکات لە ھەموو بوارەکاندا و، بەشخوراویی خۆیان خستەروو کە رۆڵی گرنگیان پەراوێز دەخرێت و مافی خۆیان نادرێتێ کە دەستوور زامنی کردوە.


عەلی باپیر لەبارەی دۆخی هەرێم: خەتی خوار لە بن سەری گای بنەدایە\n2021.04.28 - 15:23\nعەلی باپیر لەبارەی بە پەندی پێشینان باسى دۆخى هەرێم دەکات و دەڵێت "خەتی خوار لە بن سەری گای بنەدایە"، هەروەها داوای چاکسازی دەکات و هۆشداریشدەدات لە بێدەنگ بوونی هاووڵاتیان.\nعەلی باپیر سەرۆکی کۆمەڵی دادگەری کوردستان لە میانی وتارێکدا کە "ناس کورد" بینیویەتی (28ی نیسانی 2021) ڕایگەیاندووە، "بۆ زانینی ئاڕاستەی حوکمڕانیی و سیاسەتی ئێستای هەرێم دەبێ سەرنجی ئەو کەناڵە ڕاگەیاندنانە بدەین بە هەموو جۆرەکانییانەوە، کە سەر بە حوکمڕانانن‌و لەلایەن ئەوانەوە ئاڕاستە دەکرێن و بە پارەی حەڕامی داهاتی دەست بەسەردا گیراوی خەڵک‌و وڵات سەخاوەتمەندانە تەمویل دەکرێن".\nدەشڵێت "ئەو کەناڵانە کاری زۆر دەکەن لەسەر لەخوا دوورخستنەوەی خەڵک “بەتایبەت گەنج‌و لاوانمان بە کوڕو کچەوە” وێڕای هێنانە سەر شاشەی کەسانێکی نەشارەزا بە ئیسلام و زوڕناژەنی دەستەڵات، قسەکردن‌و فەتوادان‌و حەڕام حەڵاڵکردن‌و حەڵاڵ حەڕام کردن‌و…هتد".\nعەلی باپیر داواشدەکات، هەرچی زووە فریای کۆمەڵگاو قەوارە سیاسییەکە بکەون، "کە زۆر بێ هێزو پێز بووە، با پاكسازیی‌و چاکسازییەکی هەمەلایەنەی ڕیشەیی تێدا بکەین، ئەگەر نا با دڵنیابیین بێدەنگ‌و بێ هەڵوێستان لەبەرانبەر خراپه‌كارو ستەمکاراندا، لە دنیاو دوا ڕۆژدا، بە ئاگری ئەوانەوە دەسووتێن".


مەسعود شەمس‌نژاد بە ٦ ساڵ و چوار مانگ زیندان مەحکووم کرا\n23:09 - 22 رێبەندان 2718\nئاژانسی کوردپا: پارێزەرێکی کوردی خەڵکی شاری ورمێ لە لایەن لقی ٣ی دادگایی ئینقلابی ئەو شارەوە بە ٦ ساڵ و چوار مانگ زیندان مەحکووم کراوە.\nبەپێی هەواڵی گەیشتوو بە ئاژانسی هەواڵدەریی کوردپا، مەسعود شەمس‌نژاد، پارێزەری کوردی خەڵکی شاری ورمێ بە تۆمەتی \_"پرۆپاگاندە دژی نیزام و هەوڵدان دژی تەناهی نەتەوەیی\_" لە لایەن لقی ٣ی دادگایی ئینقلابی ئەو شارە بە ٦ ساڵ و چوار مانگ زیندان مەحکووم کراوە.\nڕۆژی یەکشەممە ٢١ی ڕێبەندان، ئەم پارێزەرە کوردە بۆ لقی ئیجرایی ئەحکامی دادگایی ئینقلابی ورمێ بانگهێشت کراوە و ئەو حوکمە پێ ڕاگەیەندراوە.\nدادگایی کردنی مەسعود شەمس‌نژاد ١١ی ڕێبەندان بێ‌بوونی پارێزەر لە لقی ٣ی دادگایی ئینقلابی ورمێ بەڕێوەچووە و دادگا بە پشت بەستن بە مادەکانی ۴۹۹ و ۵۰۰ یاسایی سزادانی ئیسلامی ئەو حوکمەی بۆ ناوبراو دەرکردووە.\nدەرچوونی حوکمی ٦ ساڵ و چوار مانگ زیندان بۆ ئەم پارێزەرە بە پشت بەستن بە ڕاپۆرتەکانی ئیدارەی ئیتلاعاتی ورمێ و دۆزگەری ورمێ بووە.\nڕۆژی سێشەممە ١٨ی بەفرانبار، مەسعود شەمس‌نژاد، پارێزەری پلە یەکی دادگوستەری لە شاری ورمێ دەسبەسەر و پاش تەواو بوونی قۆناغی لێپرسینەوە لە گرتنگەی ئیتلاعاتەوە بۆ زیندانی ناوەندی ورمێ ڕاگوێزرابوو.


كتێبی ڕێبه‌ری ڕۆژنامه‌وانی وه‌رزشی به‌زمانی كوردی له‌نووسین و ئاماده‌كردنی هه‌رێز جه‌مال بڵاو ده‌كرێته‌وه.\nله‌وباره‌یه‌وه نووسه‌ر و ڕۆژنامه‌نووس هه‌رێز جه‌مال تایبه‌ت بهPUKmedia ی ڕایگه‌یاند: سه‌عات 5 ی پاشنیوه‌ڕۆی ڕۆژی سێشه‌ممه 2-7-2019 كۆڕی ناساندن و بڵاوكردنه‌وه‌ی كتێبی ڕێبه‌ری ڕۆژنامه‌وانی وه‌زرشی له هۆڵی نووسه‌ران له بینای یه‌كێتیی نووسه‌ران لقی سلێمانی به‌ڕێوه ده‌چێت.\nوتیشی: ئه‌م كتێبه ئه‌زموونی 10 ساڵ كاری مه‌یدانییه له بواری وه‌رزشدا.\nڕۆژنامه‌نووس هه‌رێز جه‌مال ئاماژه‌ی به‌ئه‌وه‌شدا، ئه‌م كتێبه یه‌كه‌مین ڕێبه‌ری ڕۆژنامه‌وانی وه‌رزشییه له مێژووی ڕۆژنامه‌گه‌ری كوردیدا، كه زۆر گرنگه بۆ ئه‌و كه‌سانه‌ی كه ده‌یانه‌وێت ببنه ڕۆژنامه‌نووسێكی وه‌رزشی پڕۆفیشناڵ له‌ناوخۆ و ده‌ره‌وه‌ی هه‌رێمی كوردستان.\nئه‌وه‌شی خسته‌ڕوو، ته‌واوی ژانره جیاوازه‌كانی ڕۆژنامه‌گه‌ری وه‌رزشی سه‌رده‌میانه باسكراوه‌و كارئاسانییه‌كی گه‌وره‌شه بۆ ئه‌و كه‌سانه‌ی ده‌یانه‌وێت بێنه بواره‌كه‌وه و هاوكات كه‌لێنێكی گه‌وره‌ش له ناوه‌نده ئه‌كادیمی و زانستیه‌كانی بواری رۆژنامه‌وانی پڕ ده‌كاته‌وه، كه له‌و بواره زۆر هه‌ژارو كه‌م سه‌رچاوه‌یه.\nڕێبه‌ره‌كه له 100 لاپه‌ڕه پێكهاتووه، كه تێیدا باس له چۆنیه‌تی مامه‌ڵه‌كردن له‌گه‌ڵ هه‌واڵی وه‌رزشی و ڕاپۆرت و دیدارو نووسینه‌وه‌و ستۆری و وتاری وه‌رزشی ده‌كرێت ، هاوكات ڕێگه‌ی فێرخوازو رۆژنامه‌نووسان ئاسان ده‌كات تاوه‌كو ببنه ئه‌ندام له سه‌ندیكاو ڕێكخراوه وه‌رزشییه‌كانی ناوخۆ و ده‌ره‌وه.\nباسی له‌ئه‌وه‌شكرد كتێبه‌كه له‌سه‌ر ئه‌ركی لاهور شێخ جه‌نگی چاپ كراوه.